** **

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of Gjilan**

**Gilan Belediyesi**

**A b s t r a k t**

**nga procesverbali i mbledhjes së Kuvendit Komunal e mbajtur me datën 25.01.2024 në ora 10:00 në sallën e KK-së, me këtë:**

**R E N D P U N E**

1. Konstatimi i prezencës së anëtarëve të Kuvendit dhe miratimi i procesverbalit të mbledhjes së kaluar
2. Pyetje dhe përgjigje
3. **Rekomandimet e Komitetit për Politikë dhe Financa:**
   1. **Plani Zhvillimor i Arsimit për komunën e Gjilanit**
   2. **Diskutim rreth klasifikimit dhe riciklimit të mbeturinave**
   3. **Raportet e punës së komiteteve për vitin 2023**
   4. **Planet e punës së komiteteve të KK për vitin 2024**
   5. **Rekomandimi i Komitetit të Urbanizmit për heqjen e vazove në sheshin e qytetit**
   6. **Marrëveshja ndër komunale me KK Parteshit për shpronësim për ndërtimin e impiantit për trajtimin e ujërave të zeza**

**2. Të ndryshme**

1. **Konstatimi i prezencës së anëtarëve të Kuvendit**

**Përveç anëtarëve të kuvendit në mbledhje prezantuan:** Alban Hyseni, Albana Demiri, Entela Hyseni, Mentor Mihovci, Arbenita Sopi Haziri, Bejtullah Osmani, Ali Arifi, Bajram Isufi, mediat e shkruara dhe ato elektronike.

**Munguan:** Drenushë Maloku dhe Erestina Isufi.

***Me 26 vota për, miratohet procesverbali i mbledhjes së kaluar pa vërejtje.***

**Gentrit Murseli:** kryesues, e di se e keni pranuar një kërkesë nga anëtarët e komisioneve komunale të aksionarëve në ndërmarrjet publike.

Unë kërkoj që qoftë si pikë e fundit e rendit të ditës, qoftë në të ndryshme, të diskutohet kërkesa e tyre.

**Gresa Avdiu:** unë propozoj që si pikë e rendit të ditës të hyjë edhe shqyrtimi për tituj nderi, i cili vjen nga LDK, në të cilin do t’i propozojmë 5 emra për tituj nderi në kuvendin komunal.

**Ismajl Kurteshi:** meqë ka nevojë tash me paralajmërua se në pikën në të ndryshme, ka me ngrit një çështje.

**Krenare L. Kqiku:** unë propozoj që pika 3.5, rekomandimi i komitetit të Urbanizmit për heqjen e vazove në sheshin e qytetit të largohet nga rendi i ditës.

**Sami Ahmeti:** seancën e kaluar kemi biseduar për hapjen e një kodi për shoqatat Handikos dhe shoqata e të Verbërve.

Me sa e di unë ata kanë bërë një kërkesë që ju kanë drejtuar edhe zyrës së kryetarit, kuvendit që kjo pikë e rendit të ditës të futet në rend ditës për ndarjen e mjeteve për shoqatën Handikos dhe shoqatën e të Verbërve.

**Imran Haziri:** desha ta di arsyen, pse të hiqet pika 3.5 nga rendi i ditës?

**Nazim Gagica:** dy seanca para kësaj është nxjerr një vendim për formimin e një komisioni për thirrjet publike, meqë një anëtar të komisionit nuk e kemi akoma.

Atëherë, kërkoj që sot do të vendoset emri i atij anëtari të komisionit nga subjekti i VV, por nëse këta nuk janë të gatshëm, duhet të zgjidhet, atëherë ta propozojnë?

**Krenare L. Kqiku:** sa i përket pikës 3.5, kërkesa e komitetit të Urbanizmit nuk është legjitime, komitetet nuk japin propozime, por japin rekomandime për propozimet që vijnë nga drejtoritë përkatëse, kjo është arsyeja.

**Besnik Shala:** në emër të komisionit për këshilla lokale besoj se dje është ardhur materiali dhe është mirë me diskutu te raportet e komiteteve.

**Imran Haziri:** ne nuk kemi bërë propozim vetëm kemi bërë rekomandim.

**Arbër Musliu:** shqyrtimi për tituj nderi, për këtë pjesë ka nevojë për diskutim.

**Arianit Sadiku:** kryesues besoj se u dakorduam në seancën e kaluar për çështjen e rregullimit të përbërjes së KPF-së dhe ti si kryesues i kuvendit duhet ti ftosh shefat e grupeve dhe të dakordohemi rreth KPF-së, ku ende s’kemi marr përgjigje në këtë çështje dhe duhet patjetër të zgjidhet përbërja e KPF-së.

***Propozim për rendin e punës, Rekomandimi për vlerësimin e Figurave të asamblesë komunale miratohet me 13 vota për.***

**Ismajl Kurteshi:** unë u përcaktova që mos të deklarohem për këtë arsye, sepse mua më është dukur që kjo çështje ka ardhur e papërgatitur këtu.

Një grup i njerëzve sigurisht qëllim mirë, këshilltarëve qëllim mirë, kanë radhitur disa emra të respektuar, që një njëfarë mënyre kuvendi t’i nderojë.

Unë mendoj që për këtë pikë, duhet një përgatitje pak më e madhe, do të duhej që njëherë këtu të ngritët si iniciativë të kërkohet nga këshilltarët nëse kanë individ të cilët mund t’i propozojnë edhe ndonjë tjetër, përveç atyre edhe atëherë bashkërisht i diskutojmë.

Personalisht unë kam njerëz këtu gjilanas që meritojnë me qenë në mesin e tyre, prandaj unë kërkoj që kjo çështje të shtyhet për takimin e radhës.

**Avdyl Aliu:** Për çështjen e vlerësimit të personaliteteve e titujve të nderit gjithçka ka shku sipas procedurave ku janë njoftuar edhe kolegët dhe çështja nuk mbyllet këtu.

Kjo është një çështje që bëhet në vazhdimësi për seancën tjetër mundeni ju të keni emra kemi me zbulu personalitete gjatë gjithë vitit d.m.th. nuk përmbyllet kjo çështje sot këtu.

**Krenare L. Kqiku:** sa i përket propozimit prej kolegëve për këtë pikë edhe unë mendoj që duhet të shtyhet.

Ne në KPF, kemi propozuar që komisioni ta kryej punën e vet edhe ta bëj përzgjedhjen, por unë mendoj që nuk kemi material për biografinë e këtyre personave, neve vone na është ardhur vetëm pjesa e procesverbalit.

***Me 14 vota për, 17 të tjerë nuk marrin pjesë në votim për propozimin për tituj nderi.***

***Për propozimin e Nazim Gagicës, kompletimi i vendimit të komisionit të kulturës miratohet me 18 vota për.***

**Propozimi i Sami Ahmetit, për dhënien e ndihmës për shoqatën Handikos dhe shoqatën e të Verbërve për ndihmë financiare.**

**Gentrit Murseli:** e kam pas në projekt dhe në plan me diskutua në seancë për këtë temë, ku neve na kanë ardhur disa kërkesa për mbështetje financiare prej Handikosit dhe shoqatës së të Verbërve.

Këto kërkesa nuk kanë kaluar as në KPF, dhe shumica e anëtarëve të kuvendit nuk e dinë saktë sa është vlera e përgjithshme dhe çka kanë kërkuar.

Për hir të korrektësisë, pa dashtë me u keqkuptua edhe prej organizatave ne e kemi vullnetin e plotë, gatishmërinë e plotë dhe besoj që asnjë anëtarë i kuvendit këtu nuk del kundër që mos me i mbështet ata financiarisht.

Por unë kërkoj me mirëkuptim që të dy kërkesat me kalu nëpër procedura të kuvendit me u trajtua nga institucionet përkatëse prej DSHMS, edhe me pas mundësi që për seancën e radhës në dakordim të plotë me na sjell një plan konkret edhe ne në parim me votu.

***Propozimi nga Arianit Sadiku miratohet me 29 vota për, për rregullimin e përbërjes së KPF-***

***së.***

***Me 12 vota për, 13 kundër, nuk miratohet rekomandimi i Komitetit për Urbanizëm për heqjen e vazove në shesh.***

***Me 28 vota për aprovohet Rendi i Punës.***

1. Pyetje dhe përgjigje

**Avdyl Aliu:** kam 3 pyetje për kryetarin e komunës, e para ka të bëjë me çështjen e përjashtimit të komunës sonë nga granti tash që ka ndodhur, çka ka të re rreth kësaj çështje, pse jemi përjashtuar, a keni bërë ankesë, a mendoni me rifitu me ankesë?

A po punon kamioni i blerë në Gjermani ?

Për përbërjen e komisionit të aksionarëve të ndërmarrjeve publike ka 2 emra për secilin komision të aksionarëve, e kemi dhënë në kuvend nga një emër për secilin komision e ka dhënë kryetari i komunës edhe asnjëherë s’kam marr përgjigje kurrë kush, janë emrat te stacioni, te tregu dhe te eko-higjiena ?

**Imran Haziri:** pyetje për kryetarin me proklamimin e projekteve të mëdha në qendër të qytetit, sheshit, parkingjeve dhe objekteve të administratës, a ka planifikuar komuna rrugë alternative për mos bllokim të tërësishëm të qytetit, se tani po pritet të fillojnë punimet në rrugën Hamdi Kurteshi dhe rrugën Adem Jashari, pra do të ketë një bllokim të tërësishëm të qendrës?

Hyrje daljet e qytetit rruga për Bujanovc ka filluar punimet kur do të fillojnë edhe në magjistralen Gjilan -Prishtinë ?

A planifikon komuna e Gjilanit hapjen e rrugës së Kumanovës, segmenti 8, e cila në të kaluarën ka qenë e planifikuar?

Kur do të kryhet shtresa e dytë e asfaltit në rrugën e Kumanovës apo siç njihet si rruga e Karadakut?

Propozoj që të ndahet buxhet nga komuna e Gjilanit për rregullimin e rrugës kryesore të fshatit Zhegër duke pasur konsideratë se kjo pjesë e rrugës është e ngarkuar me qarkullim të automjeteve dhe e njëjta aktualisht është bërë për zonë kufitare ku brenda ditës ka qarkullim të automjeteve?

Për DSHP, propozoj që të buxhetohet për këtë fillim vit të bëhet një hapje e ...... nuk dëgjohet incizimi në fshatin Shurdhan apo mëhalla e Nuhajve e cila rrugë me kalimin e viteve është degraduar dhe është pothuajse e mbyllur?

Arsyeja e rrugës ka rëndësi të veçantë për njerëzit e kësaj ane pasi që do të ishte potencial edhe për hapjen e investimeve dhe kthimin e banorëve të cilët më veç janë shpërngulur në qytet.

Për realizimin e kësaj kërkese e kemi menduar edhe çështjen e ekzekutimit e cila mund të ekzekutohet, por tash me projektin e mirëmbajtjes së rrugëve të rendit të tretë me zhavorr dhe po ashtu kërkoj edhe rregullimin e hapësirës së parkingut në shkollën “Nazmi Hoxha” pasi që rruga është pa dalje dhe bëhet kaos nga veturat, kërkoj që të zgjerohet hapësira përballë shkollës?

Kur do të fillojë sinjalizimi i rrugëve nëpër qytet, pasi që ka kaluar një kohë e gjatë që s’kemi sinjalizim është fjala për sinjalizim horizontal ?

Për DUPMM, ku ka mbetur PZHK, dhe në cilën fazë është?

Kur pritet me fillu me harta zonale ?

Për DKA, një nxënës me nevoja të veçanta në shkollën fillore “Thimi Mitko”, është adaptuar që një kohë të gjatë, me kalimin e kohës nënës së tij i është vështirësuar gjendja për bartjen në shkollë të nxënësit.

Me vështirësinë e gjendjes për ta bartur djalin, nënë ka kërkuar ta kthejë djalin në shkollën fillore “Musa Zajmi”, ku edhe ka qenë nxënësi më herët, por që nuk është pranuar.

Si ka mundësi që nxënësi nuk është duke vijuar mësimin dhe askush nuk po merret me të?

**Ismajl Kurteshi:** unë e kam një propozim lidhur me këtë pikë të rendit të punës dhe një njoftim.

Duke pasur parasysh që pika Pyetje dhe Përgjigje po zgjat ka dy orë dhe po e merr atë pjesën substanciale të seancave ,unë propozoj që këshilltarët komunal me këtë pikë mos të kenë të drejtë të bëjnë më shumë se 2 pyetje.

Pyetjeve të tjera ju drejtohen drejtorëve me shkrim e drejtorët janë të obliguar të përgjigjen?

Po ashtu propozoj që këshilltarët komunal për 1 pyetje nuk duhet me marr kohë më shumë se 2 minuta me këtë pyetje nuk duhet të ketë as komente dhe as replikë dhe krejt çka munden me pas ata që pyesin përveç pyetjes 2 minutëshe pasi ta marrin përgjigjen prej drejtorit me bë edhe një pyetje shtesë, nëse drejtori ose kryetari i komunës i ka ik përgjigjes së drejtpërdrejtë të pyetjes, ai ka të drejtë me kërkua një sqarim shtesë?

Sa i përket njoftimit, meqë jemi pothuaj gjithë këtu, unë kam diskutuar me një pjesë të këshilltarëve komunal që i kam takuar këto 3 ditë me disa aktiviste të gruas këtu në Gjilan edhe disa të rinj edhe ideja është që sot në orën 18:00 para Teatrit të dalim bashkërisht gjithë ata që kanë mundësi të ndezim qirinj për ta respektuar figurën e këtij djaloshi në Podujevë, që në mënyrën më makabre ja morën jetën, por natyrisht që dalja aty të jetë protestë kundër dhunimeve dhe terrorit që po e bëjnë ndaj njëri tjetrit.

**Bujar Nevzati:** unë pajtohem në tërësi me propozimet rreth kësaj pike edhe unë kam pas më herët vërejtje që duhen të bëhen, vërejtje konkrete dhe përgjigje konkrete prej drejtorëve po ashtu kemi të drejtë edhe nëse jemi të pakënaqur me pyetje, e jo të bëhen komente.

Unë i kam 3 pyetje, ku pyetja e parë është çka po ndodh me projektin e varrezave të qytetit, a ka filluar qeverisja komunale me punu në këtë drejtim?

Një informatë tek QMF-ja në Dardani unë kam pas rastin këtyre ditëve me qenë në QMF edhe e kam pa sa njerëz ka pas nga gripi që ka qenë edhe mungesa e qendrës në Dardani, e ka shkaktuar sigurisht atë, andaj dua të di deri ku kanë arritur punimet?

Te ndërtimet pa leje të na jep drejtoresha një informatë dhe sipas një qytetari përballë Radio Star është ndërtuar një ndërtesë ku një kat është ndërtuar pa leje?

**Gentrit Murseli:** meqenëse mua më duhet me u pajtua me 2 parafolësit e mi, unë në seancën e kaluar kur e kemi votuar planin e punës për vitin 2024 të kuvendit kam kërkuar që rregullorja e punës së kuvendit me u ndryshua me fillu plotësim ndryshimi, e në kuadër të plotësim ndryshimit të rregullores së punës së kuvendit, ne kemi me pas mundësinë që me rregullu edhe çështjen e pyetjeve dhe përgjigjeve.

Andaj, kërkoj që kolegët me dhanë kontribut në atë drejtim.

I kam 4 pyetje ku kërkoj sqarim për opinionin nga ana e kryetarit, se çfarë po ndodh me procedurat e prokurimit lidhur me projektin e Stadiumit të qytetit?

Kur ka me filluar punën kompania me bagerin tek rruga e Malishevës?

Kur planifikohet fillimi i punimeve në zonën ekonomike ?

Rruga Gjilan-Kllokot është në gjendje shumë të keqe, a mundemi me ditë se çka jeni duke bërë në këtë drejtim?

**Besnik Shala:** kërkesë është që të bëhen të gjitha lokalet për pritjen nëpër fshatrat ose lagjet e qytetit siç është praktikë nëpër disa lagje aktuale?

Pyetje për kryetarin, i dimë praktikat e mëhershme për zotimin e mjeteve të projekteve të propozuara nëpër media, a janë mjetet e zotuara?

Për DSHP, kanalizimi në rrugën Ahmet Prishtina kur fillon?

Dhe një lajm shumë i mirë është këto ditë që kanë filluar procedurat e prokurimit për 2 çerdhet e reja në komunën tonë, është shumë e rëndësishme që fushatat parazgjedhore, premtimet parazgjedhore po realizohen para mandatit, e propozim konkret është njëra ndër këto çerdhe është te Livadhet e Arapit, propozimi im është duke pasur parasysh edhe kontributin e profesoreshës shumë të respektuar me emrin e Shqiponjë Isufi, kjo çerdhe?

**Sami Ahmeti:** për DSHP, e dimë që gypi i ujësjellësit në rrugën e Prishtinës është që nga viti 2020, janë 6 rrugë në rrugën qarkore ku sot e asaj ditë nuk janë të kryera me rrjetin e ujësjellësit.

Kur këto familje do të kyçen në rrjetin e ujësjellësit e kam fjalën te rruga e Prishtinës që shkon ka Pasjaku, ku janë 6 rrugë e më tepër?

Për DBF, e dimë që afati i fundit për paraqitjen e borxheve është 15 janari, afati fiskal për vitin 2024 është data 15 janari, sa obligime sa fatura janë të papaguara?

Për DKRS, në vijat buxhetore në komunën e Gjilanit do të ndërtohet edhe një shtëpi e shahut, asnjëherë nuk është biseduar vlera e saj është 450.000 € , në cilin vend do të ndërtohet dhe a kanë filluar procedurat për ndërtimin?

Për shkollën e bujqësisë që sot e asaj dite nuk e ka pllakën e vendosur që e mban emrin e heroit Sahit Baftiu, unë dhe kryetari kemi qenë vitin e kaluar bashkë e kemi bërë përurimin e emrit të shkollës në Kishnapole, deri ku kanë mbërri procedurat për vendosjen e emrit të heroit të shkollës Nijazi Osmani?

**Afërdita B. Ajdini:** për DSHP, një tabelë te rruga Mbretëresha Teutë, ka një muaj që është thyer, është larguar, çka keni vepruar për ta kthyer tabelën ?

Për DKA, deri dje nxënësit nuk i kanë tërhequr dokumentet prej shkollës së mjekësisë, ata ende po presin dhe nuk po kërkoj të hapen paralele, dua të pyes se a keni marr ndonjë hap me bisedu me prindërit e atyre fëmijëve, a jeni ndal ndonjëherë në korridor të drejtorisë me bisedu me i dëgjua hallet e tyre?

15 nxënës të tjerë kanë shkua në shkollën e gjimnazit shoqëror, si do të notohen ata, çfarë ligji ka, çfarë mënyre, si keni me i notu?

Prej stafit të shkollës ekonomike, a e keni rikthyer pasqyrën se ke premtuar që do ta kthesh?

**Ardhmërie Musliu:** për DKA, çfarë ka ndodhur me fatin e nxënësve të shkollës së mjekësisë, sepse askush nuk mund t’ia mohoj askujt të drejtën e shkollimit ?

Për shkollën Sadulla Brestovci dhe Mulla Idrizi, pse ende nuk janë pajis me dollap?

Kam edhe një koment për vlerësimin e drejtorëve dhe nga Inspektoriati i cili vjen nga Mitrovica dhe vazhdimi i mandatit të tyre për 4 vite, mendoj se është i padrejtë, sepse nuk e ka marr gjendjen reale si është nëpër shkolla, nuk është bazuar në ankesa, në vërejtje të shumta, në mungesa të shumta të orëve të humbura nga mësimdhënësit, ku veç drejtoresha është në dijeni dhe i vetmi drejtor nga shkolla e artit i është vazhduar për 1 vit duke u bazuar në mangësitë në punën administrative ?

**Nazim Gagica:** ju e dini që projektet e mëdha i kam duartrokitur dhe ju e dini mirë që atë projekt ne e njohim mirë, dhe duke qenë se ne e njohim mirë, për ne për banorët ky projekt nuk ka përfunduar në tërësi.

Dhe pyetja ime është që ajo hapësirë e ndarë në një pjesë me mrekulli dhe në një pjesë me moçal, pse ka mbet, ka qenë kështu e planifikuar sipas jush, pse është lënë projekti në gjysmë, apo kur do të përfundoj si tërësi?

Në këtë kuvend të paplanifikuar me leximin e parë buxhetor është kërkuar 1 milionë € për tabelat e mençura, çka po ndodh me tabelat e mençura, çka po ndodh me atë tender që tash e sa muaj nuk po bëni zgjidhje?

Dhe meqë jemi në Flakën e Janarit, mbase ne do të kemi edhe raportin e flakës këtu, ku do të debatojmë dhe ne po e përcjellim në vazhdimësi këtë manifestim, kam një pyetje atë manifestim e menaxhon ose përfitues i atij manifestimi për organizim është një organizatë joqeveritare dhe ka obligim që ta mbuloj krejt këtë manifestim me planifikim edhe financiar edhe të gjitha aktivitetet.

Pse në hapje solemne keni shku dhe i keni marr nxënësit e shkollave, a nuk ka qenë e planifikuar kjo përderisa ajo organizatë joqeveritare ka përfituar projekt në tërësi dhe në anën tjetër keni shku dhe i keni marr nxënësit 1 ditë para hapjes solemne dhe i keni sjell për ta mbushur aktivitetin.

Tek promovimet, inaugurimet e heronjve, pse i keni lëviz datat njëherë keni dërguar ftesa me datën 11, mandej i keni kthyer i keni bërë me datën 17 për Kadri Zekën, mbase mund të jetë edhe gabim teknik, por që kjo ka ndodhur edhe në Flakën e Janarit të vitit të kaluar.

Por kur caktohet një datë dhe një orë, ju nuk vini në orë saktë në orën 11:00 thirret opinioni publik për inaugurim të përmendores Kadri Zeka, ndërsa ju vini në orën 11:20.

Mendoj se kjo nuk është sjellje e mirë dhe nuk i bën nder ditës dhe datës së shënuar dhe në anën tjetër një vërejtje kolegiale, lexuesit ata të cilët lexojnë në këto data të shënuara për heronj është mirë të ju thuhet që kjo ditë ka të bëjë vetëm me heronj dhe nuk ka të bëjë me promovim apo për përfitime personale për t’u treguar folësit në ato.

Ju lutem shumë tregojuni atyre njerëzve të cilët marrin fjalë në këto evente, ju tregoni se kjo bëhet për nderë të heronjve, jo për nder të individëve, të kenë kujdes tjera herë, sepse më tepër po del që po promovohen njerëzit që flasin në ato tubime, se sa që po ju dedikohet heroit.

**Ramiz Ramadani:** ju e dini se programit islamik relief dhe komunës i kemi dhënë përkrahje të plotë nga ankesat që i kemi marr prej fermerëve, e në veçanti te shpërndarja e zgjedhur, kisha kërkuar nga drejtori që të na i përcjell listën e përfituesve në mënyrë elektronike dhe sot nuk kisha deshtë që t’i paraqes ato ankesa për shkak të korrektësisë edhe ndaj organizatës besoj edhe ndaj drejtorisë pas shqyrtimit të atyre listave besoj se keni me pas mundësinë.

**Gresa Avdiu:** Fillimisht, me lejoni ta bej një adresim për një rast të rëndë qe ndodhi mbrëmë. Mbrëmë, në një aksident trafiku, një bashkëqytetar i yni dhe një bashkëvendës i imi humbi jetën në moshën 27 vjeçare. Me lejoni qe t’i shpreh ngushellimet e mija familjes se Lorentit, fshatit Përlepnicë dhe gjithë atyre që e njohën Lorentin, djalin shembull të fshatit tonë.

A jeni duke përcjellë me kujdes punën e pronarëve të parkingjeve në Gjilan? A janë të regjistruar si biznes të gjithë dhe a po bëjnë shkelje, duke mos lëshuar kuponë fiskal dhe duke ndryshuar çmimet nga dita në ditë e nga ora ne orë?

Kur do te fillojnë punimet për vazhdimin e sheshit mbrapa stadiumit të qytetit ?

Për Gjilanin për këtë vit, nga Qeveria janë paraparë rreth 6 milionë euro investime, a mund të na tregoni se si janë planifikuar, a janë destinuar rreth 5 milionë euro për burgun e Gjilanit?

A keni ndonjë mendim rreth marrëveshjes ndërkombëtare e cila pritet të bëhet në mes të Kosovës dhe Danimarkës, për akomodimin e të burgosurve danez në burgun e Gjilanit? A e keni pyetur Ministren e Drejtësisë me detajishtë rreth kësaj marrëveshje?

Fluks i madh i pacienteve në QKMF në Gjilan në njërën anë, e ne anën tjetër njëra QMF në rinovim për javë të tëra. Kur pritet të përfundojnë punimet në QMF ne Dardani? Si pritet qe t’ia lehtësoni punën doktorëve në QKMF, pasi që i mbingarkuat me shërbime, e gjithashtu të ua shkurtoni pritjet për kontrolle pacientëve? A do ta hapni konkursin për mjek e infermiere këto ditë, dhe a ka hapësira të shtimit të dhomave për kontrolle në ketë QKMF? Pse të mos punësohen mjekët e infermierët kur ka hapësira për ta?

Pse nuk po fillon rinovimi i sallës së sportive në shkollën fillore Skënderbeu në Përlepnicë?

Salla sportive e shkollës teknike dhe ajo e gjimnazit nuk shfrytëzohen për shkak të punimeve në to, kur pritet të përfundojnë ?

Kur pritet të rregullohen lodrat e fëmijëve në parkun në lagjen Dardania?

A pritet që në pranverë të përfundojnë punimet e stërzgjatura në rrugën Gjilan-Bujanoc? Pas përfundimit të asaj rruge, a do ta staciononi diku tregun mobil, qe e keni paraparë tek bunari i Përlepnicës, në mënyrë që të jetë i gatshëm për sezonin verorë?

Sa trajnime për mësimdhënës janë mbajtur në këtë vit?

Premtim elektoral ka qenë mësimi gjithë ditor, duke qenë se mandati ju përfundon në vitin 2025, a do të fillojë mësimi gjithë ditor brenda këtij mandati në ndonjë shkollë, apo nuk është pjesë e planit zhvillimor të arsimit?

**Arianit Sadiku:** kam një pyetje lidhur me shqetësimin e banorëve të rrugës qarkore ka disa muaj por edhe shumë vite më parë që është kërkuar çështja e investimeve kapitale në atë zonë rreth zgjidhjes së çështjes së trotuarit, ku dihet që 2 lagje janë pjesë e anës tjetër të rrugës qarkore?

Por edhe shqetësimi tjetër është që, a ka ndonjë iniciativë lidhur me zgjidhjen e problemit shumë vjeçar të çështjes së pronave dhe shpronësimeve rreth rrugës qarkore ?

**Riad Elezi:** për DSHP drejtor, ende nuk ma keni kthyer përgjigjen e kërkesës ?

Në bazë të informacioneve që ne posedojmë, janë hiq më pak se 83 kontrata mbi vepër, desha të di a janë të ligjshme apo të paligjshme?

**Ekrem Kryeziu:** për DSHP, a jeni të informuar për dëmtimin e një shtylle të ndriçimit publik në shtratin e lumit në fshatin Miresh, e cila është goditur nga një veturë para 2 a 3 muajve dhe mendoj se paraqet rrezik për qytetarët.

A keni dërguar ndonjë ekipe të ekspertëve me vlerësua rrezikshmërinë dhe a keni ndërmarr ndonjë masë për me sanua?

**Shpresa K. Emini:** një pyetje për ekzekutivin, nëse keni ndërmarr iniciativë ose keni nisur diçka për të funksionalizuar sos fshatin e lumtur ?

Një pyetje për kryesuesin, nëse edhe ju keni ndërmarr masa dhe keni nis procedurat për të hap konkursin dhe për ta funksionalizuar Komitetin hapësinor dhe komitetin konsultativ për persona me aftësi të kufizuara të cilat i kemi diskutuar edhe më herët edhe që e kemi vë në pah rëndësinë e tyre sigurisht?

Një kohë e konsiderueshme e mandatit ka kaluar dhe këto komitete vazhdojnë të jenë pasive?

Desha me u ndërlidh pak edhe te çështja e votimit për propozimin për personalitete dhe qytetar nderi, ndoshta nuk mundemi me u konsultua mjaftueshëm, por është më shumë obligim i sekretarisë së kuvendit, ku mundeni me gjet te statusi i komunës neni 52 neni 4 dhe 5 ku thotë se kuvendi i komunës dhe komitetet marrin vendim me votim të hapur përveç nëse kërkohet ndryshim në këtë status dhe me rregullore të punës së kuvendit të komunës.

Pika 4 nëse ndryshe nuk parashihet shprehimisht në këtë status dhe ligj, vendimet e kuvendit të komunës aprovohen me shumicën e anëtarëve që janë të pranishëm dhe votojnë.

Atëherë, kërkoj që edhe nga sekretaria e kuvendit, me kompetencë ta verifikojnë edhe me aktet tjera normative qysh është ligji për vetëqeverisje lokale.

**Kushtrim Kadriu:** ne nuk kemi marr ndonjë hap për shkak të ngërçit të madh që e kemi me mos pagesë të komiteteve, por kemi bërë hapat e rëndësishëm se ky kuvend komunal së bashku edhe këshilltar të tjerë ku kemi iniciuar shumë kërkesa në drejtim të institucioneve qeveritare dhe presim që ky ngërç së bashku edhe me Asociacionin e komunave të Kosovës, për pak kohë të zgjidhet dhe të fillojnë jo vetëm me këtë komision, por edhe me gjitha tjerat.

**Avdyl Aliu:** pagesa e këtyre është krejt diçka tjetër edhe pagesa e tyre nuk mundet me ndikua në formimin e tyre. E kemi një obligim ligjor me i themelua këto 2 komitete.

**Alban Hyseni:** sa i përket grantit të performancës dhe përjashtimit të komunës, vlerësimi nuk është i mirë, arsyet i kemi pa edhe ne, por nuk kemi pas kohë t’i analizojmë saktësisht e që të vijmë me një diskutim pak më të gjatë.

Unë kisha propozuar që këtë pikë me fut si pikë të veçantë në rend të ditës në mbledhjen e ardhshme ose mund ta kërkoni një lloj raporti, ku ne e përgatisim dhe e prezantojmë tek ju.

Kamioni i blerë në Gjermani po punon.

Anëtarët e komisionit të aksionarëve, ju tashmë i keni në menaxhim ndërmarrjet publike lokale, i keni emrat, i keni njerëzit edhe mundeni me i marr emrat edhe vet aty dhe po e konsideroj që këtë pyetje që kërkoni përgjigje me shkas, a me arsye, mundeni me dhënë në konferencat që i bëni javore të rregullta.

Sa i përket alternativave të qarkullimit për projektet është e vërtetë, ka projekte shumë të mëdha që praktikisht realizohen në ato zona të qytetit, të cilat do të shkaktohet problem shumë i madh aty në trafik dhe komunikacion.

Për fat të keq, këto projekte të mëdha ka qenë e pamundur që të nisen në fillim të mandatit tonë, megjithëse idetë kanë ekzistuar dhe kishim mundur për me u përgatit shpejt.

Për gjendjen e borxheve, dy vitet e para janë paguar mbi 10 milionë € të trashëguara, ndërkohë që realizimi i këtyre projekteve kërkon buxhet shumë të madh edhe është e pamundur që të realizohen projekte të mëdha, kur kemi borxhe kaq të mëdha të trashëguara.

Sa i përket alternativave, drejtori i DSHP, bashkë me ekipin atje, por edhe me hartuesit e projekteve do të hartojnë edhe planin e menaxhimit të trafikut dhe në këtë formë do të rregullohet edhe çështja e komunikacionit.

Ajo çka është me rëndësi të theksohet, është që paralelisht bulevardi i qytetit dhe sheshi që e bllokon rrugën kryesore, e ngushton rrugën nga 4 me dy korsi.

Është përgatitur alternativa për rrugën Hamdi Kurteshi që e zgjeron rrugën me 2 korsi në 4, ndërkohë është nënshkruar memorandumi për unazën e qytetit, një projekt gjigand ndoshta më i madhi që është realizuar ndonjëherë në Gjilan, e që këto krijojnë mundësi dhe alternativë të qarkullimit të automjeteve që të shfrytëzohet qendra e qytetit.

Rruga Gjilan-Bujanovc , më në fund kemi arritur që të zgjidhim problemin me shtyllat elektrike që nuk kanë qenë të parapara në projekt dhe që është dashtë të zhvendosen.

Rruga Gjilan-Prishtinë, unë personalisht kam kërkuar që mos me u zhvillu punimet, ndërkohë sepse ka qenë shumë e vështirë me u blloku të gjitha hyrje daljet e qytetit edhe me i pas të njëjtat probleme gjithë andej.

Në takimin e fundit kur kemi nënshkruar memorandumin për bashkë financim të unazës së qytetit me ministrinë e Infrastrukturës, unë e kam bërë edhe një kërkesë tjetër shtesë për tërheqjen e vërejtjes për takimet me kompaninë që po i realizon këto projekte, sepse edhe në rrugën Gjilan- Kllokot, por edhe në rrugën Gjilan -Prishtinë është e njëjta kompani e kontraktuar e cila ose nuk po ka kapacitete që të punojë ose nuk po dëshiron të punojë ku kam kërkuar që edhe ministria të ketë parasysh një gjë të tillë dhe të na e sqaroj këtë problematikë, se ku qëndron problemi dhe të shohim se si po veprojmë më tutje.

E dini që këto kontrata nuk janë të komunës, por janë të ministrisë së Infrastrukturës, pra krejt ne çka mundemi të bëjmë është me kërku takime me insistua që të gjenden alternativa.

Rruga e Kumanovës është duke vazhduar me punime, është një pjesë e shkurtër atje që është bllokuar nga një kompani, për shkak të shpronësimit.

Sa i përket mirëmbajtjes së rrugës së Zhegrës, ju e përmendët edhe vet, që me kërkesën e insistimit tonë si komunë është bërë asfaltimi i një segmenti të rrugës që ka qenë pjesa më e dëmtuar e asaj rruge, ajo është rrugë magjistrale dhe nuk është rrugë që menaxhohet nga komuna, duhen investime nga ministria e Infrastrukturës dhe kontrata për mirëmbajtje nga ata.

Ndërkohë që gjitha pikat që kanë qenë më keq i kemi bërë intervenimet dhe kemi kërkuar që të sanohet ajo rrugë.

Sa i përket projektit të varrezave të qytetit, tashmë e kemi një projekt ideor, janë 21 hektarë, 56 ari në total, prej tyre një pjesë është menduar që të ndahet edhe për komunitete tjera fetare, jo vetëm për varrezat e myslimanëve por edhe për besime tjera.

Në projektin ideor është krijuar një hapësirë për morg ku ruhen kufomat, në total sipas projektit ideor diku për 12 kufoma do të ketë hapësirë që të ruhen aty, ndërkohë edhe hapësirat për pastrimin e kufomave dhe në fund hapësira për rituale fetare që praktikohen e kjo është vetëm për komunitetin dhe besimin islam, por edhe për të tjera do të rregullohet.

Për QMF në Dardani, me sa kam marr informacione në muajin shkurt pritet që të përfundojnë punimet e renovimit të kësaj qendre.

E dini që qendra në Dardani, ka qenë në qendrën kujdestare, pra ka punuar 24 orë ka qenë shumë e ngarkuar me punë dhe ka pasur nevojë urgjente për renovim.

Laboratori do të zhvendoset me një pjesë tjetër ku ka komoditet më të madh për punë, ndërkohë nga marrëveshja që e kemi për ndërtimin e QKMF –së në lagjen Arbëria ka tepruar një sasi e caktuar e mjeteve financiare ku jemi dakorduar me organizatat që i kemi bashkëfinancuar këtë projekt që prej mjeteve të mbetura t’i blejmë edhe 3 laborator nëpër qendra të ndryshme të mjekësisë familjare për komunën tonë.

Njëra prej tyre do të vendoset në Dardani, sepse do të jetë më moderne dhe më e re ndërkaq të tjerat do të vendosen nëpër fshatra ku gravitojnë edhe fshatra tjera përreth p.sh e kemi bërë në Zhegër laboratorin, tash presim që ta bëjmë edhe në 2 fshatra të tjera, e në këtë formë të shpërndajmë shërbimin e analizave të gjakut në qendra të ndryshme të mjekësisë familjare me ç ‘rast edhe do të shkarkohet QKMF nga ngarkesat.

E njëjta vlen edhe për çështjen e stafit, ndërkohë tash me ligjin e ri të pagave, na është krijuar edhe një problematikë shtesë me ligjin ri të pagave, parashihet për vetëm 32 orë shtesë pune që mund të paguhen, ndërkohë me stafin që e kemi dhe me kujdestaritë që duhet të bëhen është problematike me u menaxhua me u mbërri puna shtesë kujdestaria dhe oraret e tjera duke e llogarit që një staf mund të ketë vetëm 32 orë shtesë me pagesë.

Është një temë që jemi duke e biseduar edhe me ministrinë e shëndetësisë e besoj se këtë problematikë e kanë edhe komunat e tjera jo vetëm ne.

Për ndërtimin pa leje te Radio Star, drejtoresha është prezentë dhe ndoshta mundet me dhënë informacionin më të detajuar, pasi që neve na ka njoftuar edhe një person nga mediat me ç ‘rast e falënderojë!

Me sa e di aty është bërë edhe kallëzim penal për personin që ka bërë ndërtimin, inspektorët kanë dal në terren dhe pjesën tjetër të procedurave mundet ta sqaroj edhe drejtoresha.

z. Murseli ngriti disa shqetësime lidhur me stadiumin e qytetit, mendoj se ky projekt tashmë është bërë një lloj simbolike e qytetit tonë që po e përcjell e po e shoqëron me shumë telashe.

Lajmi i fundit që është dal në opinion, mbase i keqkuptuar më shumë se sa tendencioz, pezullimi i procedurave të tenderimit nuk nënkupton dështim por pezullimi bëhet në rastet në procedurë të prokurimit ka ankesë nga operatorët ekonomik.

Në rastin tonë në fazën që jemi tash për stadiumin e qytetit, kemi një ankesë nga operatorët ekonomik që kanë të bëjnë me kriteret që i kemi qitë ne në tender për të kontraktuar kompaninë.

Nëse shihen kriteret mirë dhe saktë, nuk ka ndonjë kriter që është as diskriminues as i vështirë për përmbushje, por qarkullimi financiar është më i madh se në projekte tjera të zakonshme.

15 milionë është diku vlera e projektit që ka me u realizua, ndërkohë kërkesa jonë për qarkullim financiar në 3 vitet e fundit është 21 milionë €.

Kjo është bërë me një qëllim të vetëm që kompanitë që tentojnë të marrin projektin tjetër të jenë serioze, të kenë qëllim të mjaftueshëm financiar me ç ‘rast edhe kapacitet për me kry projektin.

Të gjitha kriteret tjera që janë cilësuar si diskriminuese dhe që janë ataku nga ankesa, ne kemi konfirmime edhe nga KRPP Komiteti Rregullativ i Prokurimit Publik, që ato kritere nuk janë diskriminuese aq më tepër në një projekt siç është stadiumi i qytetit, përveç vlerës së madhe të realizimit të kontratës ka edhe punë shumë specifike, punë të veçanta të cilat duhet të realizohen.

Unë besoj që brenda kësaj jave ose javën e ardhshme na kthehet përgjigjja nga organi shqyrtues i prokurimit publik me ç ‘rast a na lejohet që të vazhdojmë më tutje me procedura.

Për rrugën Hamdi Kurteshi me sa unë e kam vërejtur është shqetësim që po qëndron një bager aty ose është ngrit si shqetësim që bageri po qëndron po punët nuk po fillojnë.

Çdo kush prej juve që kaloni aty e keni pa sasinë e ujit që është, në atë sasi të ujit me u ndërtua poshtë me beton është e pamundur, pra nuk bëhet ndërtim i kolektorit që është katror pra 4 muret kur ka sasi të mëdha të ujit, është e pamundur me ndërtua në këtë kohë në këtë periudhë, përveç temperaturave të ulëta me sasinë e ujit që ekziston aty.

Në momentin që sasia e ujit zvogëlohet, krijohet edhe devijimi për atë sasi të ujit që është aty më pas fillon edhe realizimi i projektit.

Te rruga Hamdi Kurteshi, e kemi edhe një mur të betonit që është kërkesë e ministrisë së mbrojtjes për FSK-në e që i shërben 2 parametrave të sigurisë që kërkohet me standardet e NATO-s për kazermat ushtarake.

Në rastet kur nuk është një distancë e caktuar mes 2 parametrave, kërkohet që muri i jashtëm të jetë i betonit edhe ai ka mandej dimensione me trashësinë dhe specifikat e veta.

Edhe ky projekt duhet të realizohet paralelisht me kolektorin e lumit, e që janë të lidhura me njëra tjetrën dhe duhet të ekzekutohen në të njëjtën kohë pra specifikat e projektit nuk lejojnë që me u punu.

Zona ekonomike është një prej projekteve më të mëdha jokapitale në kuptimin financiar, por në kuptimin përmbajtjesor ka efekt shumë të madh në mirëqenien e qytetarëve tanë edhe në zhvillimin e bizneseve.

Zona ekonomike është e lidhur ngushtë me PZHK, pra pa kalimin e PZHK në kuvendin komunal, pa aprovimin final dhe pa hyrjen në fuqi, nuk mundemi me i marr licencat dhe me apliku për licenca apo zonën ekonomike.

Ministria e ndërmarrësisë dhe industrisë, ministrja Rozeta Hajdari mua më ka kërkuar disa herë që të fillojmë me këtë procedurë, mjetet i kemi në dispozicion për ndërtimin einfrastrukturës, por ajo çka na duhet është që të aprovojmë PZHK këtu, ta fusim në fuqi dhe më pas të fillojmë me ndërtimin e infrastrukturës.

Rruga Gjilan-Ferizaj është marr për shumë kënd që është përfunduar si projekt, por nuk është përfunduar, është shtruar vetëm shtresa e parë asfaltit tani duhet edhe shtresa e dytë.

z. Shala, çështjen e projekteve të këtij viti edhe a kemi mjete buxhetore, ju e dini që për bulevardin e qytetit i kemi nda 1 milionë €, me aprovim në fund të vitit të kaluar, kjo sasi e mjeteve nuk është e mjaftueshme për bulevardin, por mjafton sa për të filluar procedurat e tenderimit, ndërkohë më pas mjetet e tjera i sigurojmë përmes qeverisë.

Sa i përket projektit të unazës së qytetit, në takimin që kemi pas me shefat e grupeve, kur kemi kalu buxhetin në vitin e kaluar për këtë vit, unë i kam njoftuar që ne jemi të gatshëm që t’ju përgjigjemi kërkesave të juaja, por gjithashtu i kam paralajmëruar që ta keni parasysh që disa projekte që mendojmë t’i realizojmë vitin 2024, ne duhet t’i realizojmë përmes bartjes së buxhetit dhe bartje të buxhetit i kemi 3.4 milionë €, prej të cilave 1.6 janë borxhe që duhet ose kontrata të nënshkruara në vitin 2023, e që barten për këtë vit.

Para pak dite kanë filluar procedurat e prokurimit për ndërtimin e 2 çerdheve në komunën tonë, pra përveç asaj të Zhegrës që tashmë është funksionale, asaj në Miresh që është përfunduar thuajse, në lagjen Qarku po ashtu.

Këtë vit do të tenderohen edhe 2 çerdhe të reja në zonën e qytetit, ajo në Livadhet e Arapit dhe në lagjen Dheu i Bardhë edhe me plan rregullativ këto hapësira janë të dedikuara për ndërtimin e çerdheve, por lajm i mirë është që do t’i kemi edhe 2 çerdhe të reja modulare një qasje e re e qeverisë tonë ku përveç bazamentit të betonit, pjesa tjetër është modulare edhe mund të zhvendoset prapë nga ai lokacion.

Sa i përket çështjes së emrit ajo që Besniku e përmendi është që Shqiponja Isufi, babai i saj i ka falur 5 ari tokë për ndërtimin e kësaj çerdhe dhe brenda këtij lokacioni e ka falur edhe pronën e tij, ndërkohë që rastin e dini të gjithë dhe nuk po konsideroj se duhet të diskutojmë më gjatë.

z. Ahmeti e ngriti çështjen e borxheve, mua më duhet një përditësim për çështjet e borxheve mund t’iu tregoj saktësisht borxhet që i kemi bart prej vitit 2023 për këtë vit në kuadër të DSHP, është 1.6 milionë € borxhe ose kontrata që janë lidhur vitin e kaluar, që barten për këtë vit, ndërkohë për drejtoritë e tjera janë sigurisht shumë më të vogla, por nëse lejoni i sjellim gjate seancës së ardhshme të sakta.

Edhe për shtëpinë e shahut kur e kemi nënshkruar memorandumin me ministrinë e Kulturës është nënshkruar në kuptimin e projektimit të një master plani për çështjen e palestrës dhe hapësirave përreth.

Aty është e planifikuar që të ndërtohet edhe palestra për xhudo ndërkohë edhe për sporte tjera luftarake të ndërtohet një aneks bashkë me të, por edhe për shtëpinë e shahut që është projekt më i vogël por që ka nevojë komuna jonë dhe nuk ka hapësirë të tillë.

Sa i përket shkollës, unë e di që kërkesën e kemi dërguar në ministri, por nuk kemi marr ende përgjigje.

Znj. Balaj, për nxënësit në mjekësi mendoj se duhet ta adresoni çështjen, konsideroj që në të kaluarën në komunën tonë ka pas mjaft regjistrime jashtë rregullit, jashtë normës, mendoj se është momenti i fundit që të reflektojmë të gjithë edhe të fillojmë e të mendojmë ndryshe në këtë çështje p.sh nëse e shihni shkollën e mesme teknike, ka numër rekord të nxënësve në krahasim me të kaluarën, pastaj nxënësit që regjistrohen në teknikë janë nxënës shembullor e të shkëlqyeshëm dhe janë kryesisht profile deficitare në tregun e punës që shkojnë dhe regjistrohen aty.

Te parku Baja, ne e kemi realizuar në plotni duke përjashtuar dy pozicione edhe një ndryshim 2 pozicione që ne i kemi larguar ka qenë ajo biseda që ka qenë e menduar me u vendos aty, sepse ka pas kosto shumë të madhe rreth ndërtimit dhe për të qenë krejt i sinqertë, mua nuk më është dukur shumë e arsyeshme brenda parkut me pas byfe.

Pozicioni i dytë që e kemi larguar ka qenë rrethoja e betonit, që pajtohem që kish me qenë mirë me ndërtua se kështu e krijojmë të paktën një siguri shtesë të themi por që nga kosto është rrit shumë.

Ndryshimi tjetër që e kemi bërë ka qenë zhvendosja e këndit të lodrave nga projekti që ka qenë një pjesë më lart për shkak të shtyllave të tensionit të lartë dhe të rrezikshmërisë, që potencialisht mund të paraqesin ato për fëmijët.

Pjesa poshtë që ka mbet projektin që ne e kemi pas dhe modifikimet që i kemi bërë kanë qenë vetëm për këtë pjesë jo për atë poshtë.

Tabelat e mençura 1.1 milionë €, ka qenë vlera totale e realizimit të këtij projekti për të gjitha klasat në komunën e Gjilanit, pra për secilën shkollë e klasë të komunës tonë.

Ajo që ka ndodhur për përshtypjen time megjithëse kjo nuk është as e konfirmuar, por është më shumë opinion, është që kur hap tender 1.1 milionë €, interesimi është i madh, sepse vlera është e madhe ndërkohë që kemi pas sulme të ndryshme prej gjitha anëve për këtë projekt.

Ajo që kemi bërë tani është modelu mënyra e qasjes, tash po fillojmë që të realizojmë në periudha të caktuara kohore jo të gjitha përnjëherë.

Për Flakën e Janarit në vitin e parë e kemi trashëgua në proces e sipër, pra me 9 dhjetor kemi marr qeverisjen ndërkohë flaka e janarit fillon në fillim të muajit dhe është e pamundur që të bëhen ndryshime të mëdha.

Me të përfunduar Flaka e Janarit kemi mbajtur 7 dëgjime publike, 2 të përgjithshme dhe nga 1 dëgjim publik për secilën veç e veç, hera e parë në 23 vitet e fundit që është mbajtur dëgjim publik për organizimin dhe mënyrën se si mbahet Flaka e Janarit.

Në këtë dëgjim publik bashkë me drejtorin e DKRS, kemi kërkuar që të ndryshohet mënyra dhe qasja e organizimit të flakës, pra nuk ka kuptim që komuna me hap thirrje publike për OJQ-të ndërkohë me pas një mekanizëm tjetër institucional qysh ka qenë bordi i flakës që e përcakton mënyrën e organizimit, sepse kështu organizatat joqeveritare ju shërbejnë vetëm një lloj rruge e transaksionit qeveritar dhe asgjë më tepër.

Sa i përket nxënësit që kanë qenë aty këtë përgjigje mund ta jep drejtori i kulturës, unë nuk e kam këtë informacion të detajuar, por e di që në raste të caktuara kur neve na është dukur organizimi i zbehtë, ja kemi lejuar vetes të drejtën që të bisedojmë edhe për fituesit nga OJQ-të, që të fusin elemente shtesë në organizim.

Për shtatoren e Kadri Zekës, në fillimin e mandatit tonë e kam kontaktuar familjen e Kadri Zekës personalisht që kjo çështje me përfundu sa më shpejtë, konsideroj që askush nga ne këtu nuk ka dilema, dyshime ose arsye se pse nuk duhet me u bë shtatorja, pse duhet me u bë mirë e shpejt.

Afatin, kohën për zgjedhjen e shtatores, lokacionin të gjitha i kemi bërë në koordinim me familjen edhe me një grup tjetër të njerëzve që janë konsideruar edhe nga familja edhe nga ne që duhet të jenë të përfshirë në këtë proces.

Pra asnjë vendim për shtatoren e Kadri Zekës, nuk është i njëanshëm nga ana e komunës dhe sa i përket kohës është e vërtetë që kemi ardhur me vonesë, por nuk ka qenë se nuk kemi qenë ne këtu, por kemi prit që të mblidhen gjithë mysafirët që janë ftuar, në mënyrë që të mund të fillojmë pas me organizimin dhe manifestimin.

Për punimin në sheshin ekzistues është fjala nga znj. Avdiu edhe në buxhet e kemi pas një pjesë të buxhetit që është nda nga kuvendi komunal për vazhdimin e sheshit ndërkohë kemi kërkuar edhe nga ministria që të ndajë një shumë shtesë që të krijojmë një lloj bashkëfinancimi në mënyrë që sheshi të mund të vazhdojë edhe të përfundojë sa më shpejtë.

Çështjen e procedurave tash duhet ta shohim një kontratë a është valide nga e kaluara apo duhet kontratë e re në mënyrë që të mund të vazhdojmë punimet por në momentin që krijohen kushtet atmosferike do të fillojmë.

6 milionë € janë për investime kapitale, këto kanë qenë iniciativa për projekte të reja, është keq që po e them po prej zyrave të LDK-së në konferencë kanë thënë publikisht që nuk janë projekte të reja janë mashtrime.

Marrëveshjet që i kemi nënshkruar mundem me i nda të gjitha me juve, nuk është asnjë problem janë dokumente që i kemi nënshkruar me ministritë e linjës.

Autostrada për Dheun e Bardhë është buxhetuar për këtë vit, një projekt prej të cilit përfitojmë edhe ne si komunë mbi 70 milionë € janë të ndara për këtë projekt, vetëm për vazhdimin e autostradës.

Një prej lajmeve më të mira që mund të jetë për komunën tonë për këtë vit ka të bëjë me pyetjen që e ngriti z. Sadiku për qarkoren ekzistuese të qytetit për të cilën kemi filluar hartimin elaboratit të shpronësimit, pavarësisht që ekzistojnë 3 elaborate të shpronësimit të vitit 2009, 2010, 2011 kemi filluar hartimin e elaboratit të shpronësimit edhe brenda këtij viti, do të bëhet shpronësimi i qarkores së vjetër, mjetet që do të paguhen nga ministria e Infrastrukturës ndërkohë ne si komunë po e marrim përsipër të ekzekutojmë një projekt tjetër për atë rrugë, që ka të bëjë me riasfaltim të rrugës ekzistuese 2 shirita për biçikleta dhe 2 trotuare dhe krejt në fund është ndriçimi publik që në total është gjatësi prej 7 km.

Për burgun e Gjilanit, nëse ju nevojitet si informacion unë jam i gatshëm që t’ju ofroj informacione sepse jam i informuar prej ministres së drejtësisë sa i përket burgut të Gjilanit, por nuk mendoj se duhet bërë si informacione publike .

Në gjimnaz ka pasur probleme në prokurim, ankesa të vazhdueshme dhe shtyrje të afatit tash e 2 vite, ndërkohë për Përlepnicën të paktën nuk kam marr informacion që ka ardhur si kërkesë për renovim.

Për përfundimin e projektit të parkut, ne duhet ta konsultojmë menaxherin e ministrisë së Infrastrukturës që e menaxhon këtë projekt, por një problem që ka qenë aty shumë i madh kanë qenë shtyllat elektrike që janë zhvendos tash se nuk kanë qenë të parapara me projekt që duhet me u zhvendos.

Për rrugën qarkore besoj se u mor edhe përgjigjja dhe për kontratat në vepër ju e keni dërguar këtë lëndë dhe krimet ekonomike kanë qenë në zyrën te unë.

Për dallim prej të kaluarës kanë qenë mbi 120 kontrata dhe nuk ka pas asnjëherë vizitë nga krimet ekonomike, ndërkohë te unë kanë ardhur me 60 kontrata në vepër.

Pra mos u shqetësoni për këtë punë edhe kjo si shumë të tjera ka shkuar në organet e drejtësisë dhe është mbyll si temë.

Për SOS fshatin ka qenë temë diskutimi, është diskutuar gjerë e gjatë unë vazhdoj t’i mbaj të njëjtat qëndrime nuk e di nëse ka ndryshuar diçka ose jo.

Dje e kemi pasur një ekip të mbrojtjes për diskutime për projektin e rrugës Hamdi Kurteshi kur është ndërtuar shkolla e mesme e bujqësisë si ka qenë çështja e pronës atje, a është rregulluar ndonjëherë.

Pra edhe shkolla e Bujqësisë edhe SOS fshati janë në pronë të qeverisë rruga për Bujanoc, pjesa e segmentit të parë përreth kazermës së FSK-së e ka marr një pjesë të pronës së FSK-së dhe sot e kësaj ditë nuk është kthyer as shpronësim as rregullim i dokumentacionit.

Pra për SOS fshatin nuk ka as leje të ndërtimit, ka shumë e shumë probleme të tjera që mundemi me i diskutu specifikisht për SOS fshatin dhe për tema të tjera.

**Avdyl Aliu:** për unazën e qytetit janë 27 milionë € edhe nuk thuhet që a janë për projekt a hyn këtu edhe shpronësimet.

**Shpresa K. Emini:** ju e thatë që çështja e pronësisë është diskutabile ose nuk është ashtu siç është pretenduar prej qeverisjes së kaluar.

Gjithë ai investim gjithë ai projekt sigurisht me qëllimet më të mira, por a i keni pas ju këto informacione ose a e keni pas këtë gjendje prej kadastrit edhe atëherë kur keni dashtë me dhanë në shfrytëzim për BIK ?

Se ne si kuvend komunal i kemi nda parcelat për ndërtimin e SOS fshatit, se nëse si kishin nda as në shfrytëzim s’kishin mundur me i dhanë për shfrytëzim në raste të tjera?

Po hajde se po supozojmë që janë, është mirë me dokumentua por edhe nëse janë, ju takon juve që me shty përpara edhe me funksionalizu gjithë atë investim?

**Alban Hyseni:** unë po provoj ta gjejë edhe njoftimin publik për nënshkrimin e memorandumit për unazën e qytetit, vetëm se kemi probleme me internet.

E përmenda më herët 27 milionë € është kostoja për realizimin e projektit, duke mos përfshirë shpronësimin për 5 llotet në total.

Për pjesën tjetër memorandumin që e kemi nënshkruar, për të cilin thash jemi më shumë se të lumtur nëse na lejoni të drejtën dhe privilegjin me ju dërgu një kopje në zyrat e LDK-së qoftë fizike, qoftë elektronike.

Në memorandum precizohet shumë saktë lloti 5, që është diku rreth 5.8 km gjatësi, ka koston afër 6 milionë €, e cila financohet nga ministria e Infrastrukturës për vitin 2024.

Lloti 4 ,që ka kosto rreth 3 milionë € me 2.7 km gjatësi, financohet nga komuna e Gjilanit, pra me bartje të buxhetit qysh ju kam njoftuar në takimin që e kemi mbajtën në tetor.

Po ashtu në memorandum precizohet që shpronësimin e merr përsipër ministria e Infrastrukturës pra e keni parasysh tash lloti 5 për vitin 2024 financohet nga ministria e Infrastrukturës.

Elaboratin jemi duke e përgatitur ne si komunë edhe për qarkoren ekzistuese pra të vjetrën ndërkohë edhe për qarkoren dhe unazën po përgatitet elaborati, dhe në qeveri merret vendimi për shpronësim, ndahen mjetet dhe bëhet pagesa.

Me qëllim që të bëhen dhe të realizohen sa më shumë projekte për këtë vit, nuk e kemi pa të arsyeshme që të ndahen 6 milionë € për këtë vit, sepse në fund të vitit kompanitë që i kontraktojmë për realizim të këtyre projekteve e realizojnë gjithë projektin që ka vlerën 6 milionë €, e paguajnë të gjitha me cent ashtu qysh i kemi paguar të tjerat para këtyre 2 viteve.

Sa i përket rrugës së Kumanovës për shpronësimet, kjo nuk është e vërtetë familja ime ka pronë që është prek nga rruga e Kumanovës, ne nuk jemi shpronësua.

Pra borxhet nuk kanë qenë zhvillimore është një rast i shpronësimit në komunën tonë tek Livadhet e Arapit ku vlerësimi i pronës është 500 € m2 ku 2 a 3 vite më vonë i bie 50.000.

Shpronësimi që ne e kemi bërë për rrugën Hamdi Kurteshi, ku një pjesë edhe për rrugën ekzistuese është pronë private e për këto që po flas unë mbaj përgjegjësi të plotë dhe nëse doni ju dorëzoj dosjen e plotë të vlerësimit të kësaj prone.

Për impianti e keni kundërshtuar dhe mendoj se me të drejtë, sepse atëherë në atë kohë në qershorin e vitit 2021, kemi kërkuar prej komunës së Gjilanit një zotim, një dokument me të cilin thuhet se e kanë bërë shpronësimin ose po planifikojnë më bë shpronësimin.

Ne e kemi marr një shkresë ku thuhet se komuna e Gjilanit, zotohet se do ta bëjë shpronësimin.

Për shpronësimin e impiantit i kemi nxjerr vendimet, është bërë vlerësimi e kemi krijuar llogarinë e mirëbesimit ku i kemi deponuar të gjitha mjetet për pronarët e tokave një pjesë prej tyre kanë shkuar në gjykatë që t’ju paguhet më tepër se që është bërë vlerësimi, por tash impianti i ujërave të zeza nuk pengohet nga shpronësimi i vendit, ku do të ndërtohet fabrika sepse e kemi kryer edhe atë.

Pjesa tjetër është kërkuar të bëhet shpronësimi i vendeve ku do të ndërtohen pusetat e kemi bërë shpronësimin e pusetave që do të vendosen në vendet ku do të rrjedh kolektori 37 km kolektor ka me u ndërtu për projektin e impiantit kudo që vendoset pusetë del mbi tokë duhet me u shpronësua prona kudo që kalon kolektor nëntokë duhet e drejta e servitutit, këtë e dini prej sektorit të ndërtimit.

Pra së fundmi në këtë seancë e kemi sjell një memorandum tjetër që është dashtë me lidh me kryetarin e komunës së Parteshit me qëllim që me pagu edhe atje servitutin për 19.700 m tokë, ku kalon gypi edhe për 88 m2 ku ndërtohen pusetat për gjithsej 63 parcela, sepse komuna e Parteshit nuk përfiton direkt nga impianti i komunës që ndërtohet në Gjilan, por përfiton komuna e Gjilanit.

Meqë nuk përfitojnë nuk kanë vullnet të bëjnë shpronësimin e pronave, por e kemi marr ne përsipër një obligim tjetër shtesë.

Sa i përket stadiumit, sqarimet shtesë të përsëritura edhe njëherë prej të kaluarës gabimin e parë që e keni bërë që keni ndërrua kategoritë e stadiumit pa projekt.

Gabimi i dytë është që keni lidh kontratë kornizë për projekt kapital e cila ka pas afat 3 vjeçar edhe në vitin e fundit kur kemi qeveris ne po të mos ish ndërprerë kontrata kompania na kish marr 800.000 € ,pa asnjë punë të vetme.

Gabimi i tretë fatal shumë i madh për të cilin do t’ju drejtohemi organeve të drejtësisë për të cilën kur të lidhemi kontratën është tejkalimi i pozicioneve në vlera qindra mijëra euro.

Vetëm njërën prej pozicioneve e keni 2.440 % tejkalim që nuk keni të drejtë dhe në pjesën tjetër 900.000 € keni paguar më shumë për pozicionin e betonit përtej kontratës që e keni lidh.

Edhe e fundit që është shumë e rëndësishme është që projekti për stadiumin është final është i detajuar dhe i kryer tashmë.

Pjesa tjetër tashmë është hap procedura e tenderimit, është çështje kohe për mos të thënë javës së muajve deri në momentin kur ne kemi mbërri me bë vlerësimin edhe shpalljen e fituesit.

Për stadiumin po ju them edhe njëherë, që në momentin e parë që lidhet kontrata është për stadiumin është e gatshme edhe kallëzimi penal edhe dëshmitë, edhe dokumentet, raportin e Zyrës Kombëtare të Auditimit për stadiumin e Gjilanit besoj dhe shpresoj që e keni lexuar nëse jo ju rekomandoj me lexu, është i publikuar në faqen e Zyrës Kombëtare të Auditimit, është mirë nëse e lexoni se i gjeni të konfirmuara gjitha gjetjet e komunës tonë.

Sa i përket grantit të performancës, nuk e kalova shpejt dhe lehtë, por e kalova me konfirmimin e juaj, ju thash nëse pajtoheni në seancën e ardhshme, po e bëj një raport mbi të gjeturat, mangësitë, problemet ku i kemi edhe po i diskutojmë këtu.

Unë jam i gatshëm me i marr përsipër për të gjitha mangësitë në qeverisje që i kemi pas asnjë problem, pa asnjë dilemë para juve, si përfaqësues i qytetarëve, para qytetarëve të Gjilanit dhe atyre që më kanë besuar mua.

Për SOS fshatin ju dhashë një përgjigje mandej ju tregova një problem shtesë për pronat dhe ju thashë qe jemi duke e rregulluar.

Po unë deshta me ju tregu që me këtë formë të punës qysh është punuar 20 vite, ku është bërë projekti përtej gjitha tjerave, po ju tregoj edhe njëherë me këtë mënyrë të punës ku ndërtohen rrugë, ndërtohen projekte, implementohen projekte milionëshe, ama nuk zgjidhet një problem esencial qysh është prona ju s’mundeni të më quani të përgjegjshëm, nuk mundet me u quajt qeverisja e përgjegjshme, kur nuk e kontrollon çështjen bazike.

Prona publike duhet me u rregullu, shkolla e bujqësisë, sos fshati bashkë bëjnë nja 4 milionë € dhe janë ndërtuar në pronë të huaj, nuk është pronë e komunës tonë, është pronë publike.

**Bujar Nevzati:** qe kjo pjesa e fundit kryetar nuk më pëlqej e juaja që nuk ke nevojë me hy në atë debat se çka bëjnë të tjerët le të bëjnë por ti kryetar je i pari i komunës dhe mua për veti nuk më pëlqen kjo.

Qe disa herë po e thua për debatin publik për Flakë të Janarit nuk qëndron tash Nazimi e ngriti pak më herët dhe as unë nuk dua me promovu veten këtu, se jam një ndër themeluesit me Nazimin e një pjesë të shokëve edhe e dimë se sa debate janë mbajtur më përpara, prandaj kjo nuk qëndron.

Nuk është hera e parë që janë mbajtur debate publike për Flakë të Janarit, kjo nuk qëndron ne kemi procesverbale që mundemi me i gjetë edhe me i pa këtu.

Te rinovimi i sallës së edukatës fizike në Përlepnicë unë punoj aty në shkollë edhe s’ka 6 javë që drejtori e ka dorëzuar kërkesën e fundit për me renovu sallën e edukatës fizike, prandaj kërkesa është në DKA, edhe ka qenë edhe më herët disa dhjetëra, por nuk qëndron aty.

Te mungesa e kryetarit, Arianiti që tha ju keni qenë 20 vite, ky kryetar ka ardhur, u zgjedh për me ardhur këtu në mbledhje, ai që ka qenë që s’ka marr pjesë, ka shkua andaj s’kemi çka hyjmë në debate këtu.

**Bajram Isufi-DBP**

Siç e dini ne me donatorin islamic relief, i kemi pas 6 projekte 2 kanë përfunduar vitin e kaluar ndërsa 4 i kemi në këtë vit.

Te çështja e projektit për lopë qumështore kanë qenë 159 aplikantë dhe 153 prej tyre kanë përfituar diku 97 % të aplikuesve fermerë dhe sa jam në dijeni ankesa nuk kemi pasur sepse siç e dini komisioni është në përbërje prej 2 anëtarëve nga donatorët dhe jo anëtarë nga drejtoria.

Pjesën tjetër e përcjellim me postë elektronike.

* 1. **Plani Zhvillimor i Arsimit për komunën e Gjilanit**

**Albana Demiri-DKA**

Paraqiti planin zhvillimor të arsimit para anëtarëve.

**Suzana Selimi:** drejtoreshë të dëgjova me vëmendje që tha se edukatoret duhet me i dërgu nëpër trajtime.

Edukatoret s’kanë nevojë me shku nëpër trajnime se e kanë shkollën e lartë pedagogjike po ashtu edhe fakultetin e edukimit e kanë të kryer.

Të dëgjova që e përmende edukimin në fëmijërinë e hershme më vjen shumë mirë, ti që je psikologe dhe drejtoreshë dhe besoj se e kupton që fëmija në këtë moshë e formon personalitetin.

Të lutem ty dhe të gjithë kolegët që të më përkrahin për këtë një kërkesë që do ta parashtroj.

Edukatoret nuk munden ta ta zbatojnë kurrikulen sepse ne nuk kemi mjete didaktike, nuk kemi fleta me ngjyrë, shembull po të jetë një festë nuk ka edukatore që nuk i shkon gjysma e pagës material i shkollës, sepse të gjitha i blejmë vet p.sh fleta, ngjyra e shumë gjëra tjera.

Është mirë të na krijohet një fond për punë.

**Albana Demiri- DKA**

Sa i përket trajnimeve dhe ngritjeve të kapaciteteve profesionale e investimit në profesion, po mendoj se nuk janë gjërat e njëjta sikur ndoshta para 10 viteve sikur tani.

**Suzana Selimi:** unë gjitha trajnimet i ndjekë, por kushte për punë nuk kemi.

**Albana Demiri-DKA**

Po mendoj që trajnimet janë vetëm për të mirën e juaj me atë që shihet e nevojshme patjetër me atë që nuk shihet e keni si informatë normalisht që nuk keni me ndjek atë trajnim.

Mjete didaktike 8000 €, të cilat janë të gjitha nga druri dhe janë të klasifikuara në bazë të moshës së fëmijëve dhe janë shpërnda faktikisht në çerdhe.

E di që nevoja është e madhe edhe për më shumë mjete të tjera dhe sa i përket printerëve me të vërtetë ky është problem, ndoshta i gjithë drejtorive, por është një kontratë me nivelin qendror që na i vështirëson punën neve në mirëmbajtjen e printerëve , por do ta kem parasysh edhe këtë.

**Ismajl Kurteshi:** **Plani Zhvillimor i Komunës së Gjilanit për vitin 2023/2026**

Në hyrjen e këtij dokumenti DKA thotë:

Qëllimi kryesor i këtij dokumenti është të përcaktojë objektivat komunale për arritjen e qëllimit strategjik të përcaktuar në Strategjinë Kombëtare për Zhvillim – Kosova 2030...

Qëllimi i këtij dokumenti përveç përcaktimit të objektivave, duhet të jetë edhe realizimi i objektivave të përcaktuar.

Përcaktimi i synimeve që ju i quani objektiva është çështje kryesore që e karakterizon dokumentin, në pjesën më të madhe ju flisni për gjendjen ekzistuese në arsim, për pengesat me të cilat ballafaqohet sot arsimi, për synimet tuaja, por pak merreni me mënyrën si do t’i realizoni synimet. Shpesh zgjidhjen e pritni nga jashtë nga MASHT-i e institucione të tjera.

Ju, si DKA, i keni përcaktuar katër fusha si orientime kryesore për intervenim dhe zhvillim në sektorin e arsimit:

1. Arsimi cilësor gjithëpërfshirës,
2. Harmonizimi i arsimit dhe aftësimit profesional me kërkesat e tregut të punës,
3. Menaxhimi efektiv i sistemit të arsimit në të gjitha nivelet,
4. Digjitalizimi shkollave.

Sa i përket fushës së parë rëndësi të veçanet me të drejt i keni dhënë **Rritjes së përfshirjes në edukimin e hershëm të fëmijëve... por në dokument thoni se synoni përfshirjen sa më të madhe të fëmijëve, në vend se të synoni përfshirjen e të gjithë fëmijëve.**

Derisa i përshkruani kushtet në çerdhe ndër të tjera konstatoni se IP Integj, është nën menaxhim të AKP-së, dhe për këtë komuna paguan qira, por askund nuk angazhoheni që këtë çerdhe ta shndërroni në pronë të komunës. (Komuna duhet ta inicioj kthimin e IP Integj në pronë publike)

Në dokument nuk i keni prezantuar hapësirën e nevojshme të çerdheve për përfshirjen e të gjithë fëmijëve.

Në dokument e keni shtruar mungesën e kontratave për materiale adekuate didaktike dhe artikujt për plotësimin e nevojave për organizimin e aktiviteteve në procesin edukativ.

Ky problem nuk është çështje strategjie për të cilin duhet të presim me vite, kjo nuk guxon të ndodh, nëse ka ndodh duhet të zgjidhet urgjentisht.

* Është e çuditshme që nuk është përmendur mungesa e mbikëqyrjes së mjaftueshme të punës në institucionet e arsimit, sidomos atyre private nga Inspektorati i Arsimit.
* Një nga mënyrat e rritjes së hapësirave për çerdhe, sipas këtij dokumenti është edhe përshtatja e hapësirave ekzistuese të shkollave, në çerdhe.

Konsideroj se kjo është një zgjidhje e mirë, por nuk kam pa plan konkret si, ku dhe kur do të ndodh diçka e tillë .

Edhe pse gjithë përfshirja është synim i Planit Zhvillimor, Sipas raportit statistikor të vitit shkollor 2022/23, në krahasim me vitin paraprak, shkalla e përfshirjes së fëmijëve në arsimin para fillor është 88.1% me një rënie prej 5% nga viti paraprak; në arsimin e mesëm 91.2%, me një rënie prej 0.1%; dhe në arsimin e mesëm të lartë është 81.1%, me një rënie prej 4.3%.

Në dokument nuk thuhet pse ka ndodh kjo rënie dhe ku janë këta fëmijë.

**Infrastruktura**

Në dokument thuhet se, në dy dekadat e fundit është punuar mjaft, kryesisht duke ndërtuar objekte shkollore dhe duke bërë rinovimin e objekteve ekzistuese.

Në anën tjetër ne kemi shkolla që punojnë me 3 ndërrime me 30 minuta orën e mësimit, por plani i punës nuk merret me këtë problem.

Integrimi i komuniteteve

* Komunitetet si ai turk, serb, rom, ashkali dhe egjiptian, janë të integruar pjesërisht në sistemin e arsimit në nivel komune. E vërteta është se komuniteti serb dhe rom, nuk janë të integruar dhe se synim i joni mbetet integrimi i tyre i plotë në sistemin tonë arsimor edhe pse këtë çështje nuk mund ta zgjidhin vet komunat.

Dokumenti merret edhe me fëmijët/nxënësit me nevoja të veçanta dhe fëmijë me aftësi të jashtëzakonshme, dhunti dhe talente, në këtë pjesë përmenden pengesat që pengojnë përkrahjen e tyre, unë mendoj se DKA, duhet ta gjej mënyrën për përkrahjen e tyre.

Drejtorët, kodi buxhetor

Në dokument kur bëhet fjalë për drejtorët thuhet se ata janë përqendruara në kryerjen e detyrave administrative dhe më pak në udhëheqjen e proceseve të mësimit...(drejtorët 25% të kohës duhet të merren me kryerjen e detyrave administrative, por 75% të kohës duhet t’ia kushtojnë përcjelljes dhe mbikëqyrjes së e proceseve mësimore). Kurse vlerësimi i punës së drejtorëve duhet bazuar në gjendjen dhe suksesin e shkollës që ai e udhëheq.

Aktivet profesionale në shkolla duhet të fuqizohen.

*Zhvillimi profesional i mësimdhënësve*

Bazuar në të dhënat e raportuara për përfshirjen e mësimdhënësve në trajnime, viteve të fundit, shkalla e përfshirjes së mësimdhënësve ka rënë në mënyrë të vazhdueshme, për shkak të mungesës së financimit, por edhe për shkak të mos zbatimit të sistemit të licencimit të mësimdhënësve. DKA duhet të angazhohet që trajnimet të organizohen, por ato nuk bën të jenë formale.

Shkalla e përfshirjes së mësimdhënësve në zhvillim profesional në vitin 2019 ishte 24.70 % e numrit të përgjithshëm të mësimdhënësve. Kjo shkallë është në rënie e sipër dhe dukshëm më e ulët sesa në vitin 2015 (54%).

|  |
| --- |
| **Ngritja e cilësisë së arsimit në komunën tonë** |

Duke e marrë parasysh angazhimin dhe përpjekjet që janë bërë deri më tani, cilësia në arsimin para universitar në komunën tonë, ende ka nevojë për ngritjen e kapaciteteve arsimore (bazuar në raportet e suksesit të DKA-së cilësia vazhdimisht po bie, ka nevojë për ngritje reale të cilësisë e jo për kurdisje të saj).

Për të ngritur cilësinë e arsimit në nivel komune, është e domosdoshme të kemi një sistem i cili ofron llogaridhënie në të gjitha nivelet e arsimit para universitar të komunës tonë. Për më shumë duhet fuqizuar mekanizmat për zbatimin e sistemit për sigurimin e cilësisë, (këto masa si dhe janë të domosdoshme) vlerësim të brendshëm dhe të jashtëm të institucioneve arsimore, janë të domosdoshme.

Konstatimi i DKA-së përmes këtij dokumenti se për ngritjen e nivelit të arritshmërisë së rezultateve të nxënësve, krahas masave tjera, nevojiten tekste cilësore dhe në përputhje me kurrikulën dhe se kualifikimet adekuate për mësimdhënësit e rinj, siguron zhvillim profesional të vazhdueshëm janë të sakta**. Orientimi i hershëm i nxënësve në karrierë**

**Sfidat kryesore:**

* Mungesë e hapësirave shkollore,
* Mungesë e laboratorëve kabineteve edhe mjeteve të konkretizimit,
* Pamjaftueshmëri e promovimit të profileve të shkollave profesionale dhe orientimit në karrierë, (Pse?)
* Masë jo e mjaftueshme e bashkëpunimit dhe memorandumeve të mirëkuptimit me bizneset, (Pse?)
* Mungesa e trajnimit të koordinatorëve (këshilltarë për marrëveshje me biznese) të mësimit praktik, (Pse?)

Çdo vit bëhet rishikimi i profileve aktuale në shkollat profesionale në komunë. Kjo bëhet për qëllim të ofrimit të profileve që janë më adekuate për tregun e punës në komunë dhe regjion, thuhet në dokument, por nuk janë përmendur se cilat janë rezultatet e analizave të DKA-së që ja ka bërë tregut të punës dhe kur i ka bërë ato?)

Komuna e Gjilanit është e interesuar të shqyrtojë opsionet që të ndërtohet një mekanizëm me efektiv i shfrytëzimit të mjeteve të gjeneruara nga shkollat profesionale përmes shitjes së prodhimeve

*4.3.2 Ndërlidhja e arsimit dhe aftësimit profesional me tregun e punës.*

*Në lidhje me këtë në dokument thuhet:*

,KL;’

Në fund dua të them se përkundër mangësive, është shumë mirë që tani ne si komunë e kemi një Plan Zhvillimor, për të cilin shpresoj se nuk do të mbetet vetëm në letër por do të realizohet.

**Gresa Avdiu:** premtim elektoral i juaji ka qenë mësimi gjithë ditor duke qenë se mandati ju përfundon në vitin 2025, a do ta fillon mësimin gjithë ditor brenda këtij mandati në ndonjë shkollë apo nuk është pjesë e planit zhvillimor kjo gjë?

**Muhadin Haziri:** arsimi në komunën e Gjilanit e dimë që është një sektor i hollësishëm si nga vëllimi i punëve ashtu edhe nga pjesa e buxhetit.

Unë e pash që u përmend këtu edhe në lidhje me psikolog apo psikologe për me i inkuadrua nëpër shkolla.

Unë konsideroj që duke e pa edhe një buxhet të kufizuar kjo çështje është e mirëpritur, por edhe nëse është mundësia së paku bile 2 herë në javë ta kemi mundësinë se janëshumë të nevojshëm edhe në pjesën tjetër pak a shumë disa i përmendi z. Ismajl, desha ta pyes drejtoreshën në lidhje me rekrutimin apo vazhdimin e kontratave të drejtorëve aktual që ishin.

Sa i përket pjesës së DKA, në lidhje me rekrutimin ata e kanë marr njëfarë notimi siç e keni parapa te secili, por ndryshe është vepruar nga komisioni.

D.m.th ata e kanë praktikuar një rekomandim krejt ndryshe në krahasim me DKA, desha të pyes a është bërë në mënyrë politike kjo apo u vlerësua në bazë të performancës që u paraqit te cilido drejtor pa dallime.

Në këtë rast pak a shumë e kam pa njëfarë opinioni që sidomos në shkollën Agim Ramadani në Zhegër te drejtori i cili edhe për një mandat ju ka vazhduar mundësia në bazë të performancës.

D.m.th nga DKA, ka pas selektime e opinione të ndryshme tash a kanë qenë qëllime të caktuara apo ka qenë një realitet unë nuk mundem ta di vetëm se komisioni e ka parapa që edhe 4 vitet e ardhshme që të jetë ai drejtor.

**Teuta Suliqi:** te plani zhvillimor sa objekte shkollore i keni paraparë, a e keni parapa ndërtimin e shkollës së mjekësisë?

Te tabelat e mençura a janë të përfshira të gjitha institucionet edhe të gjitha klasat?

A keni menduar diçka për shkollën e bujqësisë, duke marr parasysh se është duke rënë numri i nxënësve?

**Suzana Selimi:** unë më herët e pata fjalën për trajnimet e përsëritura se deri më tani i kemi pas të njëjtat trajnime, nuk e thash në atë kuptimin që nuk kanë nevojë shembull për trajnime, që nuk janë përsëritura.

**Ardhmërie Musliu:** për sigurinë e nxënësve në shkollë nuk e pash që ka diçka të paraparë, për ujë të pijshëm nëpër shkolla se edhe ashtu e kemi pas në program ne LVV.

Këtu thuhet për ambient të pamjaftueshëm bile specifikohet shkolla fillore Thimi Mitko, ambientin edhe të pamjaftueshëm, por edhe e ka të dëmshëm e të rrezikshëm, sepse komplet një aktiv mësojnë në podrum të shkollës ku aty ka lagështi edhe është shumë i papërshtatshëm, se gjelbërim nuk ka aspak.

Është i specifikuar në vite se çka do të ndërtohet, çka do të ndërmerret deri në vitin 2026, mirëpo të gjitha mangësitë nuk shënohet se çka bëhet ndër vite.

**Nazim Gagica:** nuk po ndalem shumë në kritikë sepse duke pa volumin e madh të punëve që bëhen në DKA, ne që kemi qenë drejtorë se paku e kuptojmë punën, por do të ndalem pak te PZHK, meqë e kam lexuar pak por e kam lexuar disa herë me këtë e kupton drejtoresha çka dua të them.

Një prej planit, objektivave që është dashtë të prezantohet ky plan zhvillimor që është nevojë edhe me atë që do të përballen në vitet në vijim janë normat e mësimdhënësve.

A është paraparë rënia e numrit të nxënësve që detyrimisht ka ndikim te rënia e normave të mësimdhënësve ?

Çka do të ndodh në vitet e ardhshme me mësimdhënësit të cilët do të mbesin pa norma si rezultat i rënies së numrit të nxënësve?

Unë diku në vitin 2021, kur e kam liruar pozitën, kanë qenë 17.000 e diçka nxënës tani janë 14.300 nxënës dhe ky numër permanent po vjen duke rënë, andaj a ka të prezantuar diçka në këtë plan zhvillimor se si do t’i qaseni këtij problemi me të cilin do të përballemi.

Rënien e nxënësve e kemi të pamundur me stopua marr parasysh migrimin dhe shumë faktor të tjerë, por me normat e mësimdhënësve sepse ka rrezik që të na mbesin edhe shumë mësimdhënës pa punë.

Tek shkollat profesionale e shoh nga kryetari Hyseni për herë të parë, pas 20 vite është një pompozitet një refren që zakonisht e dëgjojmë këtu.

Vendimi në karrierë besoj se drejtoresha e ka dëgjua kur....... (nuk dëgjohet incizimi) informimi i orientimit në karrierë nuk e di a ke dëgjuar kur është bërë në Gjilan.

Zanafilla e parë është orientimi drejt shkollave profesionale e sidomos drejt shkollës teknike, por çka do të ndodh me shkollat profesionale.

Është menduar dhe kemi filluar ne, por nuk kemi mbërri për shkak të përfundimit të mandatit të realizojmë një plan ideor tonin për autonominë financiare të shkollave profesionale që zgjidh njëherë e përgjithmonë problemin financiar të asaj shkolle deri në ndërtimin e shkollës nga të hyrat vetanake që i marrin me i gjeneru shkolla p.sh në shkollën teknike janë të gjitha pajisjet për mirëmbajtjen e veturave, kemi staf profesional, nxënësit e shkollës teknike veprojnë dhe punojnë nëpër biznese tjera, mirëmbajnë veturat e komunës.

Si ka mundësi që kjo shumicën e veturave të komunës ta mirëmbajë shkolla, sinjalizimin e rrugëve, mirëmbajtjen e ngrohjes, mirëmbajtjen e pajisjeve teknologjike krejt këto kanë mundësi me i bë shkolla profesionale dhe mos me ju dhënë tender bizneseve të huaja dhe me këto të ardhura që gjenerohen në shkollën teknike, besoj shumë shpejt ata me të ardhura që gjenerojnë do të jenë të gatshëm jo vetëm me i stimulua nxënësit qoftë edhe me një pagë, por do të jenë të gatshëm që do ta ndërtojnë shpejt edhe shkollën e tyre të cilën e kanë tani një prej problemeve.

**Mimoza K.Qerimi:** unë e kam lexuar materialin e strategjisë për 3 vitet e ardhshme është një material mjaftë voluminoz dhe i cili identifikon sfida dhe gjetje të shumta në arsim.

Unë kisha dashtë me përgëzua drejtoreshën që është fokusuar në edukimin e hershëm, sepse ne duke u nis prej profesionit e dimë rëndësinë e edukimit të hershëm në zhvillimin e mëvonshëm personalitetit dhe ndërtimit të përgjithshëm, mirëpo me një problem të cilin unë e pash është se mungon stafi profesional sidomos në edukimin para fillor me logoped dhe psikolog dhe duke e marr parasysh që edhe si sfidë për herë të parë në bazë të ekipës vlerësuese pedagogjike të fëmijëve në klasën e parë kur të hynë edhe atëherë është shumë vonë për trajtim edhe për identifikim të problemeve.

Trajtimi duhet të ndodh edhe më herët dhe për këtë duhet të bëhet një përpjekje e jashtëzakonshme që sa më shpejt të punësohen logoped dhe psikolog nëpër gjitha çerdhet.

Gjithashtu, e pash edhe që i mungon strategjisë një qasje tjetër sepse ne e dimë përgjegjësitë edhe tona si mësimdhënës edhe të nxënësve pastaj kemi parapa edhe dënime dhe masa disiplinore, kurse në anën tjetër kurrë nuk kemi menduar se cilat janë masat përforcuese dhe stimuluese të cilat kishin me i ndihmua ngritjes së cilësisë.

Ne si psikolog e dimë se sa është e rëndësishme përforcimi në ndryshimin e sjelljes te fëmijët dhe këtu mungon, p.sh e keni përmend si sfidë mungesa e kapacitetit për identifikimin dhe vlerësimin e nxënësve me aftësi të jashtëzakonshme.

Përveç që mungojnë kapacitetet për vlerësim, mungon edhe ndonjë fond i cili kishte me i ndihmu ose me i stimulu nxënësit me suksese të ndryshme në mënyrë që të krijohet një konkurrencë brenda shkollës dhe nxënësit të cilët d.m.th kanë modele të ndryshme të nxënësve që janë shpërblyer ta ndjekin atë rrugë.

Unë mendoj se kjo është një risi të cilën kisha dashtë që ju si psikolog dhe si drejtoreshë me shty përpara.

Gjithashtu përmendet që i keni identifikuar 175 fëmijë me nevoja të veçanta unë kisha dashtë me ju pyet a ka mjaftueshëm asistentë për fëmijët me nevoja të veçanta dhe mësues mbështetës.

Unë e di që nuk ka dhe nuk është e mjaftueshme, sepse këto dallojnë nga specifikat e kërkesave që i kanë fëmijët me nevoja të veçanta a keni planifikuar sepse nuk e pash askund dhe sa asistente do të punësohen në të ardhmen dhe cili është planifikimi për këtë kategori në të ardhmen?

**Albana Demiri-DKA**

Është e vërtetë që ka mundur të i ik diçka ekipës, por siç e potencova PZHK, i ka 4 objektiva edukimi i hershëm, digjitalizim, orientim profesional dhe edukimi para universitar në përgjithësi.

Gresa, sa i përket trajnimeve për mësimdhënës këtë vit kemi pas mësimdhënës që janë trajnuar, mësimdhënës mbështetës dhe mësimdhënës klasor për çrregullimet në të nxënë të cilët mësimdhënës ballafaqohen çdo ditë ndoshta me këto probleme.

Ndërsa të planifikuara janë trajnime të tjera qoftë trajnime për kurrikulë të re ose trajnime sipas nevojave që i paraqesin mësimdhënësit.

Sa i përket mësimit tërë ditor është në plan për me vazhdu prej muajit shtator, por në cilën shkollë e qysh nuk po e bëj publike paraprakisht pa e realizuar.

z. Muhadin, sa i përket vlerësimit të drejtorëve nëse ish kanë politike vlerësimi i performancës së drejtorëve nuk i kishim fut në performancë, por vetëm i kishim shpall vendet e punës.

Unë si drejtoreshë kam formuar ekipën për vlerësim të drejtorëve dhe ata e kanë kryer punën e tyre dhe e kanë pa të arsyeshme me kalu kanë vepruar sipas ligjit edhe të dokumentacionit e dosjeve që ata i kanë pas të përgatitura.

Puna tjetër është punë e inspektoratit të arsimit që ne nuk e kemi të drejtë ne e kemi vetëm vlerësimin me 30 % të drejtë, ndërsa 60 % kalon në inspektorat dhe 10 % është vetëvlerësim i drejtorit.

Ndërtimi i objekteve prapë është si projekt ideor dhe si ide ndërtimi i shkollës së mjekësisë, por ende nuk e dimë se kur do të fillojnë dhe si do të vazhdojmë me ndërtimin e kësaj shkolle.

Teuta, tabelat e mençura është projekt për 2 vite për vitin 2024 dhe 2025 dhe është parapa te secila shkollë dhe secila klasë ta ketë tabelën e mençur si dhe në këtë projekt të jenë të përfshira trajnimet për mësimdhënës se ne kemi edhe mësimdhënës në moshë, por është parapa edhe trajnimi për të gjithë mësimdhënësit se si të përdoren këto tabela.

Numri i nxënësve në shkollën e bujqësisë siç ka qenë e ditur dhe publike më duket prej tash 1 vit diku në muajin janar dhe shkurt e kemi provuar vazhdimisht që të bëjmë promovimin e profileve profesionale sidomos për shkollën teknike dhe për shkollën e Arbërisë.

Kemi bërë takime në teatër me prindërit e fëmijëve të klasave të IX-ta edhe me vet nxënësit edhe jemi munduar që secilin profil ta prezantojmë para prindërve edhe ata ta dinë rëndësinë e orientimit profesional të orientimit në karrierë për fëmijët e tyre.

Pastaj jemi angazhuar me ekipën profesionale të përbërë prej psikologëve që të shkojnë në shkolla e të bëjnë këshillim në karrierë për nxënësit që thjesht le t’i orientojnë më tepër nga shkollat profesionale e sidomos qysh është shkolla teknike dhe shkolla e bujqësisë.

Po konsideroj që është prapë një mentalitet ndoshta i pjekur kaherë që prindërit me çdo kusht duan që nxënësit të shkojnë në shkollën e mjekësisë edhe po është pak sfidë për me ndryshu por nëse punojmë çdo vit me këtë tempo edhe merremi me orientim në karrierë edhe punësojmë mësimdhënës që kanë me i orientua nxënësit në karrierë, sigurisht që do të kemi rezultate edhe një ngritje të vetëdijes më tepër për rëndësinë e profileve profesionale.

z. Gagica, normat e mësimdhënësve çdo ditë e më shumë po është më sfidë faktikisht, nuk është pjesë e planit se normat janë pjesë e planit të punës çdo vit e DKA-së.

Ka qenë edhe zotim i yni që mos me hap konkurse pa u stabilizua stafi përbrenda nëse kemi mësimdhënës është edhe një ndër qëllimet e ministrisë nëse kemi mësimdhënës që përafërsisht e ka një profesion të njëjtë ai mësimdhënës do të trajnohet e pastaj do të kaloj në fushën tjetër p.sh nëse është sociolog mundet me një trajnim me i marr disa orë p.sh të filozofisë.

Kapacitetet e shkollës teknike të cilat janë për me rigjenerua të ardhura qysh është fol në kohën tënde prapë është diskutuar në DKA, edhe në kohën time po sa është e realizueshme me të vërtetë kemi ndoshta edhe pengesa që nuk besoj se është lehtë e arritshme.

Si ide është e mirë por unë mendoj se kemi edhe kufizime ligjore dhe kufizime të tjera që kam frikë se është i vështirë i realizueshëm ky projekt.

Prof. Mimozë, për dallim prej viteve të tjera këtë vit siç e thash edhe më herët e kemi angazhuar edhe një profesionist psikolog që ka me u marr me çerdhet deri në rekrutimin tjetër të psikologëve që sado pak me ju ofrua mbështetje profesionale edukatoreve edhe prindërve qoftë vetëm me këshilla, qoftë me sesionet të edukimit, por sidoqoftë me përfitua edukatoret edhe prindërit prej shërbimit profesional.

Kemi asistentë për fëmijët me nevoja të veçanta, por është prapë një mbingarkesë e sistemit të punëtorëve që neve na është dashtë me i reduktua 77 pozita në muajin shtator, e mandej ky sistem i stere ngarkuar me staf të tepruar siç e tha prof. Nazim Gagica, na e vështirëson aktualisht për me marr staf tjetër shtesë në këtë rast asistentë, por është paraparë në vitet në vazhdim nëse mundemi me gjet ndonjë hapësirë.

Sa i përket identifikimit të fëmijëve me ç ‘rregullime në të nxënë qysh herët jo vetëm në klasë të I faktikisht DKA, e ka pasur vetëm një ekip komunale për vlerësimin e fëmijëve me nevoja të veçanta edhe në rast se identifikohen nga çerdhja ose nga prindi, atëherë ekipa komunale e vlerësimit për fëmijët me nevoja të veçanta patjetër që e bën vlerësimin me kërkesë të institucioneve ose të prindit.

**Gentrit Murseli:** unë e kam një pyetje të cilën do ta kishte bërë secili qytetar edhe secili anëtar i kuvendit.

Qysh ka mundësi p.sh përgjithësisht me qenë gjendja në arsim e dobët e vlerësimi i përformancës së drejtorëve me qenë shumë e lartë, nëse ka mundësi me sqarua nuk është faji tek ju direkt, por dua të di si është logjika e vlerësimit të performancës?

Sa shkolla rrezikojnë të mbyllen shkaku i mungesës së nxënësve po them të paktën deri në vitin tjetër?

**Albana Demiri-DKA**

Sa i përket vlerësimit të performancës faktikisht me udhëzim administrativ DKA, e themelon një ekip që çdo vit duhet t’i fus drejtorët në performancë, unë jam tani 1 vit e 3 muaj në drejtori edhe nuk kam gjetur vlerësim të tillë asnjëherë.

Kam kërkuar edhe te inspektorët, në drejtori do të thotë vlerësimet, dosjet e performancës së drejtorëve nuk kam gjetur.

Tash ata që ishin në fund të mandatit të tyre sipas udhëzimit administrativ siç e ceka edhe më herët formohet komision nga DKA me 30 % vlerësim si dhe pjesën tjetër inspektorati.

Tash kur një drejtor hyn në performancë me udhëzim administrativ shkruan ose lexon saktë se çka i kërkohet atij drejtori.

Sa i përket mbylljes së shkollave faktikisht në DKA, neve e kemi bërë veç se prej muajit nëntor një plan, janë diku 5 a 6 shkolla në fshatra që përveç se rrezikohen të mbyllen ato me patjetër e kemi të fillojmë edhe me rrjetëzim që ka shumë anë pozitive p.sh socializmi ifëmijëve do të bëhet në shkollat me më shumë nxënës në nivel më të lartë, kemi edhe kursim të buxhetit si dhe shumë benefite të tjera ndoshta edhe shpenzime më të pakta nëse rrjetëzohen shkollat se sa aktualisht që i kemi.

***Me 26 vota për miratohet Plani Zhvillimor Komunal për Komunën e Gjilanit.***

* 1. **Diskutim rreth klasifikimit dhe riciklimit të mbeturinave**

**Ismajl Kurteshi:**  derisa në vendet e zhvilluara mbeturinat janë bë burim i energjisë por edhe lëndë e parë (gjysmë e përpunuar) për prodhimin e produkteve të ndryshme, këtu, te ne, mbeturinat janë ndotës të ambientit, ndotës të ujërave, burim i infeksioneve të ndryshme, kundërmues të pa durueshëm për rrethin ku ato deponohen.

Siç po shihet, në vend se të përfitohet nga to, mbeturinat janë bë shkaktare të shumë problemeve që është vështir të numërohen.

Koleg të nderuar këtë vit, përfundon kontrata 15 vjeçare e Komunës me partnerin privat për grumbullimin e mbeturinave.

Komuna duhet të përgatitet me kohë për marrjen nën menaxhim të “Ekohigjienës”, përmes të cilës duhet jo vetëm t’i kryej shërbimet ndaj qytetarëve ashtu si duhej, por edhe të avancoj në këtë drejtim, duke i trajtuar ato jo më si problem, por si burim përfitimi nga to.

1. Komuna e Gjilanit, duhet të kërkoj nga Qeveria e Kosovës, që për komunat tjera që i sjellin mbeturinat në deponin e Velekincës, ta gjejnë një deponi tjetër;
2. Që deponinë e Gjilanit ta menaxhoj një ndërmarrje Komunale ose regjionale;
3. Komuna ta siguroj infrastrukturën dhe organizimin e duhur për klasifikimin e mbeturinave, të siguroj kosha të veçantë për letër, plastik, qelqe, hekur, mbeturina inerte etj.
4. Komuna duhet të sigurojë treg për shitjen e mbeturinave të klasifikuara ose teknologji të nevojshme për riciklimin e këtyre mbeturinave;

Komuna e Gjilanit duhet seriozisht të merret me këtë çështje, qe shumë vite është bërë problem për qytetarët, sidomos ata të Velekincës.

Problemin e quajtur grumbullim i mbeturinave dhe deponi, Komuna e Gjilanit mundet dhe duhet ta shndërrohet në një burim përfitimi për Komunën dhe qytetarët e saj.

**Mentor Mihovci- DSHP**

Ne si kuvend komunal qysh vitin e kaluar në muajin mars e kemi aprovuar planin e menaxhimit të mbeturinave, plani i cili është i parapara për 5 vite e ardhshme, se si do të zhvillohen procedurat e menaxhimit të mbeturinave.

Po përveç kësaj dua t’ju njoftoj që regjioni i Anamoravës ka një marrëveshje memorandumi me 12 komunat e regjionit.

Gjithë ky proces është duke u bërë në mbështetjen e Gizit gjerman, dje është prezantuar edhe studimi i fizibilitetit.

Menaxhimin e mbeturinave e kemi prej nivelit qendror dhe procesi i trajtimit apo edhe klasifikimin dhe procesi i fundit riciklimi, janë edhe të ndryshme.

Është një procedurë por ka edhe një kosto të madhe fillimisht ne si kuvend komunal në bazë të ligjit kemi hartuar planin e menaxhimit.

Për rikujtim komuna pjesën e vet e ka të kryer fazën e planit për menaxhim të mbeturinave pjesa tjetër studimi i fizibilitetit si regjion e kemi përfunduar tash është duke u përgatit draft plani dhe pas draft planit është duke u përgatit ligji për menaxhimin e mbeturinave në nivel të Kosovës.

**Muhadin Haziri:** te çështja e riciklimit të mbeturinave, mendoj si komunë pikë së pari ne ende nuk e dimë që në bazë të kësaj kontrate që është nënshkruar në vitin 2012, ne nuk po e dimë a janë kryer ato obligime, a është përmbushur ajo kontratë mbi bazën e investimeve që është parapa.

Unë shpesh e kam thënë edhe sot po e them këtu para jush, se kjo marrëveshje nuk është as kuran as bibël.

Kemi një partneritet që një biznes e ka të regjistruar në ARBK në Gjilan edhe ai kapital ajo vlerë është jo më shumë se 1000 € .

Nëse është vlerësuar ndërmarrja publike ish Higjiena me një kapital mbi 1 milionë e 400.000 € ai far investitori mashtrues ordiner ka paraqit 1 milionë e 500.000 € që ka me i investu.

A jemi duke e ditë që ai, a i ka kryer ato obligime para se me dal si komunë se në këtë rast ky far partneriteti a i ka sjell ndonjëherë komunës së Gjilanit ndonjë evident.

Unë deri sot nuk kam pa që është paraqit diçka që u kanë ndonjë dobi në këtë partneritet përpos shantazhe, injorim.

Edhe përderisa nuk e njeh institucionin në komunën e Gjilanit, as se njeh ekzekutivin, as se njeh kuvendin komunal edhe ne ende i bëjmë qejfe vetes.

Ndërsa në anën tjetër ndoshta edhe kryetarët e mëhershëm i ka kap pak anestezioni, por këtë kryetarin po më duket e ka vë në tërësi në gjumë.

Për çka po e them?

Ky far mashtruesi ordiner mundeni me hy në ARBK, me pa edhe ato aksione të cilat i posedon pjesa publike në këtë rast autoriteti kontraktues komuna e Gjilanit i ka bart edhe ato aksione i ka në emër të vet.

Pse komuna e Gjilanit e pikërisht kryesuesi i kuvendit një vendim që e kemi votuar këtu për me shpall auditimin me ditë a i ka 51 % apo i ka 70 a 80, a e ka plotësuar atë far 100%.

Edhe s’di a i keni pa aty në kapital nuk është më pjesa e komunës së Gjilanit 49, por e ka zbrit 1% 48 e ka bërë.

Unë kisha kërkuar që të shpallet një auditim ta dimë ne ku jemi edhe deri sot që është operua a është nda ndonjëherë ai kapital në proporcion me shumën e paraparë që e kemi paraqit.

Te çështja e riciklimit të mbeturinave duhet me pas pak kujdes, po e shoh se është përshkruar çështja e deponisë që edhe aty me pas pak interesat e veta komuna.

Një çështje dua ta paraqes se shpeshherë edhe i kam përcjell këto takime sidomos këto deponitë që i kemi edhe nga zona rregullative që merret me çështjen e mbeturinave dhe çështjen e tarifave përherë ato komuna që e kanë pas deponinë brenda hapësirës së komunës përherë çmimi i shërbimeve u kanë më i ulët se ajo komunë shembull në këtë rast komuna e Ferizajt bën transportimin e mbeturinave edhe bën zbrazjen e deponisë sanitare në fshatin Velekincë.

**Latif Maliqi:** në Gjilan nuk mund të hasësh kosha për ndarjen e mbeturinave dhe riciklimin por edhe në qoftë se has në to ato janë bërë kryesisht përmes kontributit individual të mbledhësve të mbetjeve.

Për këtë komuna jonë po përballet me sfida të mëdha në menaxhimin e mbeturinave. Për shkak të mungesës së infrastrukturës dhe burimeve financiare të kufizuara, shumica e mbeturinave në Gjilan shkojnë në deponitë e hapura, duke shkaktuar ndotjen e mjedisit dhe shëndetin e qytetarëve.

Për tu marrë me këtë problem besoj që duhet një angazhim institucional sepse është problem serioz dhe shumë i ndërlikuar.

Pse po e them këtë ?

Për sa vjet pas lufte nuk është trajtuar si duhet dhe duke e neglizhuar nuk kemi lënë male, nuk kemi lënë fusha, nuk kemi lënë lumenj pa hedhë mbeturina dhe unë besoj që krejt kjo ka ndodhur vetëm për një arsyeje, sepse qytetarët nuk kanë pasur qasje të lehtë në deponinë regjionale.

**Muhadin Haziri:** duke e pa lidhur me çështjen e grumbullimit të mbeturinave e sidomos te transporti çmimet janë të ndryshme nuk e di çfarë llogarie mundet me pas një operator që bën bartjen e mbeturinave nga komuna e Graçanicës edhe e bën zbrazjen e mbeturinave në Gjilan kur me një çmim 5.50 € .

A e dimë ne që këto 3 vitet e fundit ky far partneriteti i suksesit që e ka quajtur dikush në fillim komuna e Gjilanit për hir të performancës bart pozitën e fundit në nivel të Kosovës si te çështja e mekanizmit që posedon.

Në anën tjetër te performanca e zbrazjeve të mbeturinave, ambientin të cilin po e kryen shërbimin d.m.th komuna e Gjilanit radhitet e fundit.

Edhe një çështje dua ta ngris u përmend që edhe USAIDI apo GIZI gjerman, këta janë investitor më të mëdhenj në komunën e Gjilanit.

***Me 21 vota për, miratohet rekomandimi i Muhadin Hazirit për shpallje të Auditimit në Ndërmarrjen Eko-Higjiena.***

* 1. **Raportet e punës së komiteteve për vitin 2023**

**Gentrit Murseli:** unë dëshiroj anëtarët e kuvendit me i njoftua shkurtimisht rreth aktivitetit që e ka bërë komiteti për Kulturë, Rini dhe Sport gjatë vitit 2023.

Ne gjatë vitit 2023 kemi pas 5 mbledhje të rregullta dhe 5 takime të cilat i kemi zhvilluar me DKRS-në, kemi pas takime dhe vizita edhe në zyrën e drejtorit të teatrit edhe në zyrën e drejtorit të bibliotekës dhe për gjatë vitit 2023, kemi arritur me i dorëzua edhe me ju përmbajt drejtoria 37 rekomandimeve që i ka nxjerr komiteti jonë.

Shumica e rekomandimeve 29 prej 37 kanë të bëjnë me thirrjen e fundit publike, gjithashtu për fund ju njoftoj që në kuadër të organizimit të thirrjes së ardhshme publike jam i njoftuar si kryesues i komitetit dhe do të marr pjesë me një takim zyrtar.

Gjithashtu si rekomandim i imi dhe besoj i gjithë kolegëve është që duhet ta zgjidhim një formë mos pagesën e anëtarëve të komitetit që nuk janë anëtarë të kuvendit.

Andaj, konsideroj që kjo duhet të jetë çështje për diskutim edhe në seancën e sotme.

**Avdyl Aliu:** nuk e di a nuk e kanë kuptuar apo nuk e di se çka është në pyetje d.m.th prej gjithë komiteteve që i kemi edhe 2 të tjera konsultativ i këshillit të ekspertëve dhe për persona me aftësi të kufizuara.

D.m.th vetëm 2 prej tyre që kanë arrit me dhënë raport, me këto të tjerat nuk e di se çka është në pyetje?

**Kushtrim Kadriu:** ne i kemi kontaktuar të gjithë dhe në mungesë të aktiviteteve shumë prej tyre e kanë kthyer emailin se nuk kanë raport fare se s’kanë pasur aktivitete gjatë vitit 2023.

**Imran Haziri:** komitetit për Planifikim Urban ka mbajtur gjithsej 6 takime gjatë vitit 2023.

**Ardhmërie Musliu:** së pari dua t’i falënderoj gjithë anëtarët e komitetit të Arsimit të cilët kanë qenë të rregullt pa marr parasysh a janë paguar apo jo.

Pra, edhe njëherë mësimdhënësit kanë treguar që sakrifikojnë ku kemi punuar si një trup i vetëm nuk jemi marr me politika, nuk na ka interesuar partia, mirëpo kemi synuar që arsimin ta qojmë përpara.

Tash pa marr parasysh a jemi dëgjuar apo jo, ne i kemi mbajtur gjatë vitit 2023, 6 mbledhje dhe 1 debat publik me temë: Luftimi i dukurive negative nëpër shkollat tona, po ashtu me disa anëtarë të komitetit kemi vizituar disa shkolla.

**Besnik Shala:** unë do t’i paraqes në pika të shkurtra në takimet e komisionit që i kemi mbajtur ku deri tash i kemi zgjedhur 8 këshilla të fshatrave dhe të lagjeve.

Kemi planifikuar që deri në muajin prill me përfundua krejt procesi i këshillave.

Ndoshta edhe duhet ta caktojmë vlerën për anëtarët e komisionit.

**Avdyl Aliu:** si anëtar i komisionit që kemi punuar bashkë në terren nuk kam asgjë me shtu nga ato që i tha kryesuesi veç se i kam vërejtjet.

Është fakt që unë e kam nënshkruar raportin, por këtu e kam nënshkruar si shpejt dhe nuk kam arritur me lexu.

Tash pasi e kam lexuar i kam disa vërejtje të cilat shpresoj me u përmirësua edhe me nënshkrua prapë raportin me përmirësime, me sjell në sekretari edhe me na dërgu këtë të përmirësuarin.

Vërejtjet kanë të bëjnë p.sh në Zhegër thotë se është bërë me marrëveshje që nuk është bërë me marrëveshje, por është bërë me zgjedhje të hapur dhe është votuar ku nuk janë qitë votat e votimit.

Njëjtë edhe te Demirajt, nuk është bërë me marrëveshje, por është votuar edhe nëse nuk ka votime të fshehta këtu kur jepet propozimi jepen prej 7 anëtarëve.

**Besnik Shala:** nëse ka ndodhur gabim teknik, besoj se nuk është shumë telashe edhe për me i përmirësua, por ne i kemi procesverbalet.

**Imran Haziri:** unë nuk jam anëtar i komisionit, ama kjo është më e mundimshme se sa punët e tjera të komisioneve që i bëjnë për arsye se duhet të rrinë edhe pas orarit dhe të shkojnë nëpër fshatra të ndryshme.

Unë propozoj që kjo të dallohet me pagesë që mos të jetë 50 €, por të jetë më shumë.

**Ismajl Kurteshi:** pra u votua për 2 komisione dhe kjo duhet të vlej për gjitha komisionet.

Ky far vlerësimi që është pak më e mundimshme, kjo nuk kërkon diskutim sepse në komisionet që kam qenë unë për bursa e që është caktuar 50 € mendoj se është shumë.

Është dashtë me zbrit edhe atë ku kemi qëndruar deri në 5 a 6 orë edhe ka anëtarë të LDK-së që ka qëndruar edhe pas darke ka punuar deri vonë, kjo vajza që nuk po e shoh këtu Drenusha Maloku.

Prandaj, është një diskriminim është i papranueshëm edhe po e ndjejë veten keq para të tjerëve që nuk e kanë parasysh mësuesen që po kërkon mjete të punës, e nuk po kemi me i dhanë ne po kërkojmë më shumë se 50 €.

**Imran Haziri:** unë propozoj që shuma të jetë 100 €.

**Muhadin Haziri:** mendoj se çdo komision që angazhohet sidomos në këtë rast mendoj se 50 € është e kapshme.

**Gentrit Murseli:** kryesues dua të shkoj me një propozim ka anëtarë që vullnetarisht heqin dorë prej shumës, por meqenëse anëtarët e komisionit paguhen nuk po e përjashtojmë as këtë komision dhe po vazhdojmë njësoj qysh paguhen edhe komisionet e tjera.

**Kushtrim Kadriu:** kemi 2 propozime njëri 50 € dhe 100 €.

***Me 24 vota për, miratohet propozimi në vlerë 50 €.***

***Me 23 vota për, miratohet Raportet e punës së komiteteve për vitin 2023.***

* 1. **Planet e punës së komiteteve të KK për vitin 2024**

**Bejtullah Osmani-DMSH**

Plani i KKSB-së, ka kaluar në mbledhjen e fundit dhe tani e keni para jush bazuar në udhëzuesin administrativ që rregullon çështjen e KKSB-së.

**Gentrit Murseli:** arsyeja pse dola në foltore është respekti ndaj kolegëve, sepse i kam disa propozime për të cilat kërkoj mbështetje.

E kam lexuar raportin nga KKSB, edhe pajtohem plotësisht, por veç kërkoj plotësim në rast se anëtarët e kuvendit pajtohen.

Te pika 1, kërkoj që në kuadër të parandalimit të dukurive negative në shkolla të trajtohet luftimi dhe parandalimi i bullizimit në të gjitha nivelet në kuadër të planifikimit të shkollave parandaluese dhe sensibilizuese ndaj dukurive negative, kërkoj që në këto kategori të planifikohen aktivitete konkrete për 2 çështje.

Sepse në kuadër të aktiviteteve e kam të parashikuar edhe mbajtjen e fushatave sensibilizuese unë kërkoj të planifikohen me mbështetjen tuaj gjithashtu fushatë vetdijësuese tek nxënësit lidhur me dhunën në familje, ku parashihen në veçanti roli i qendrës për punë sociale dhe rëndësia e madhe e raportimit të dhunës në familje.

Në pikën 2, kërkoj që me iniciativë nga DKA, secila shkollë e Gjilanit ta përgatitë në mënyrë profesionale planin e menaxhimit të emergjencave apo siç e njohim ne planin e evakuimit në institucionet e arsimit, duke pasur parasysh faktin se jemi në sezonë sizmike, duhet të kemi plan të veçantë e konkret si duhet të menaxhojmë situatën në shkolla në rast të tërmeteve.

Një hap i vogël sot, mund të parandaloj edhe dëme të mëdha nga ne nesër.

Në pikën 4, u përmendën zjarret kërkoj që në kuadër të raportimeve vjetore të parashihet raporti lidhur me funksionimin dhe afatin e pajisjeve kundër zjarrit në të gjitha shkollat e komunës së Gjilanit.

Në pikën 5, në kuadër të raportimit të inspektoratit të punës në KKSB, përveç çështjeve të lartcekura, kërkoj që të parashihet një raport i detajuar lidhur me respektimin 04 L/161 mbi shëndetin në punë me theks të veçantë lidhur me trajnimet për sigurinë në punë dhe vlerësimin e rrezikut.

**Avdyl Aliu:** e kam një reagim në parafolësin pak më herët t’ju rikujtojmë që ne jemi shtet dhe jemi çliruar, tash jemi duke punuar.

Ne kemi Kushtetutë, ku thotë se, kush punon duhet të paguhet.

**Bejtullah Osmani:** unë besoj që në kuadër të objektivave nuk ka mundësi të futet çdo temë ose imtësi që mundet me u trajtu gjatë vitit, por aty ka aktivitete të tjera të cilat e mbështesin objektivin kryesor ,por nuk përjashtohet edhe kjo që e tha Gentriti, sepse gjitha këto tema janë trajtuar vitin e kaluar edhe mund të trajtohen qoftë edhe përmes pikave të ndryshme të rendit të ditës që ngritën nga anëtarët e këshillave për siguri në bashkësi.

**Kushtrim Kadriu:** Gentrit në aspektin ligjor të gjitha objektet komunale të cilat funksionojnë janë të obliguara me ligj ta kenë rregulloren kundër zjarrit dhe reagimit në fatkeqësi natyrore, sepse nuk funksionojnë pa u bërë.

**Gentrit Murseli:** ta marrim shembull vetëm pikën 5 KKSB, ka me organizua takim me inspektoratin e punës dhe ata me dërgu një raport, sa po i zbatojnë bizneset gjilanas kontratën e punës.

I nderuari drejtor, unë konsideroj personalisht, sepse edhe ligji thotë njësoj, unë konsideroj që është e rëndësishme se përveç kontratës së punës, të gjithë punëtorët ta kenë edhe trajtimin mbi shëndetin në punë.

Asgjë nuk është jashtë objektivave që e kam cek, prandaj unë kërkova mbështetje nga kolegët, se në qoftë se keni me mbajtur ju një takim me inspektorat, ku ata kanë me ju dhënë juve përgjigjen si keni thënë ju lidhur me zbatimin e kontratave të punës, unë kërkoj që përmes zbatimit të kontratave të punës të parashihet në objektiva të qarta edhe raporti lidhur me vlerësimin e rrëskut të rrezikut.

E dyta meqenëse ka fushata sensibilizuese që ju i keni parapa në projekt, sepse unë i kam lexuar me shumë kujdes.

Unë kërkova nëse keni me i luftu dukuritë negative dhe i keni përmend në projekt ta marrim shembull luftimin e drogave.

Unë kërkova që në kuadër të kësaj si objektiv brenda planit të futet edhe bullizmi në shkolla.

Kështu që i kam 4 pika në 4 çështje që ndërlidhen absolutisht me raportin ose planin e punës të cilin e keni planifikuar ju.

Për secilën pikë të planit të punës, e kam një propozim ku e plotëson qëllimin përfundimtar që e ka ky plan.

**Bejtullah Osmani-DMSH**

Edhe njëherë po e them, ne e kemi një raport vjetor të KKSB-së, por më gjerësisht janë edhe procesverbalet të mbledhjeve të këshillave.

Aty mund të shihen edhe diskutimet edhe krejt aktiviteti që është zhvilluar për gjatë mbledhjeve të rregullta, ku besoj se ka shënime edhe shifra të sakta edhe nga inspektorati, por nuk e përjashtoj këtë që e tha Gentriti si pikë ose nënpikë mund të futet edhe pikat e tjera, sepse plani nuk e përjashton asnjë temë që ka të bëjë me sigurinë në komunën tonë.

***Me 23 vota për, miratohet Plani i punës së KKSB-së, me plotësime dhe ndryshime për vitin 2024.***

***Me 23 vota për, miratohet Planet e punës së komiteteve për vitin 2024.***

* 1. **Rekomandimi i Komitetit të Urbanizmit për heqjen e vazove në sheshin e qytetit**

**Imran Haziri:** komiteti për Planifikim dhe Mbrojtje të Mjedisit, në mbledhjen e fundit ka pranuar një kërkesë nga bizneset që operojnë në zonën e sheshit të qytetit, ku kanë kërkuar largimin e vazove të cilat janë të ndërtuara në qendër të sheshit.

Komiteti i Planifikimit dhe Mbrojtje të Mjedisit, me kujdes e ka shqyrtuar këtë kërkesë ku sipas projektit të mëhershëm i cili është realizuar në vitin 2019,në atë kohë ajo pjesë e sheshit ka qenë e degraduar pra ka qenë një shëmti e qytetit.

Kompania projektuese së bashku me komunën e Gjilanit, nuk po besoj se ka menduar që ajo zonë do të ringjallet dhe do të jetë potencial i madh për biznese siç është tani.

Andaj, me rritje të bizneseve është rrit sigurisht edhe nevoja për biznese të reja rrjedhimisht për qarkullim edhe më të madh të njerëzve.

Andaj ne si komitet nuk kemi menduar se në të ardhmen komuna e Gjilanit mund të bëjë edhe organizime të ndryshme të aktiviteteve kulturore artistike në këtë pjesë të sheshit e ka rekomanduar këtë kërkesë të bizneseve për komitetin për Politikë dhe Financa, gjithashtu vlen të ceket se për rrënimin e këtyre vazove ka dhënë pëlqim edhe kompania projektuese e cila në atë kohë e ka bërë projektimin e sheshit.

**Arianit Sadiku:** sa i përket kësaj teme besoj se ligjërisht ne duhet me qenë korrekt edhe në interpretim edhe në kërkesë.

Përderisa në periudhën kur kemi votuar për çështjen e buxhetit në tetor të vitit të kaluar, subjektet politike u dakorduan që një pjesë e mjeteve të ndahen edhe për çështjen e pjesës së sheshit.

Rekomandimi ose kërkesa në kuvend është vetëm një ri përsëritje e një kërkese e një vendimi që kemi marr në tetor.

Në bazë të shqyrtimeve ligjore të cilat në komitet duhet të trajtohen drejtpërdrejt përmes kërkesave të drejtorive që vinë drejtpërdrejt në komitet, shqyrtohen fillimisht mundësitë ligjore çka janë në kuadër të drejtorisë e mandej dorëzohen në komitet dhe vazhdohen për kuvend.

Sipas informacioneve që i kemi marr lidhur me këtë çështje, drejtoria ka planifikuar çështjen e interpretimit në atë zonë lidhur me projektin ekzistues dhe vazhdimin e projektit.

**Avdyl Aliu:** ne jemi marr vesh me nda një pjesë të buxhetit për vazhdimin e punëve në shesh d.m.th aty ku nuk është i përfunduar projekti.

Për kërkesën të cilën ka ardhur në komitet, aty është projekti i përfunduar, prandaj nuk është në pyetje tash me ato mjete që i kemi planifikuar, janë për pjesën tjetër .

Prandaj vendimin duhet me marr se ne i kemi ndjek procedurat, kemi marr pëlqim edhe prej projektuesit.

**Imran Haziri:** veç një përmirësim për Arianitin, kjo ka pranim teknik, pra është fjala për sheshin e parë që është përballë kristalit deri te rruga e Missinit.

**Gresa Avdiu:** unë këtij propozimi të bizneseve ju kisha shtuar edhe një pikë tjetër edhe 2 muret që janë vendos për mbylljen e vendkalimit që i lidhin 2 sheshet me u heq për shkak se aty po kalojnë këmbësorët edhe nuk është as e hijshme, as nuk po duket mirë të vendosen mure për me i mbyll vendkalimet.

Kështu që nuk po besoj se është efektive dhe që 1 vit janë aty mendoj se është koha të hiqen se nuk po ka logjikë.

**Muhadin Haziri:** edhe parafolësit e përmendën në lidhje me kërkesën që e paraqiti Imrani edhe më herët është përfolur se komiteti po e interpreton kërkesën e tyre.

Është diskutuar kjo çështje edhe më herët kemi thënë që duhet me marr një pëlqim nga hartuesi i atij projekti.

Po shihet në këtë paraqitje d.m.th është kjo kërkesë e kompletuar dhe është specifiku çka mbetet tash.

Mbetet ekzekutivi duke e respektuar pjesën e buxhetit se sa mundet me arrit.

***Me 12 vota për, 4 abstenime miratohet Rekomandimi i komitetit të Urbanizmit për heqjen e vazove në sheshin e qytetit.***

* 1. **Marrëveshja ndërkomunale me K.K të Parteshit për shpronësim për ndërtimin e impiantit për trajtimin e ujërave të zeza**

**Krenare L. Kqiku:** sa i përket kësaj pike kryetari veç në pjesën e parë i dha arsyet pse duhet të marrim një vendim të tillë ku bëhet fjalë për 19,000.700 m2 total për puseta dhe servitut, aty ku kalon gypi 88 m2  për puseta që duhet të shpronësohen 63 parcela.

Aktualisht është duke u bërë vlerësimi i ofertave për ndërtimin e impiantit, ky vendim është jetik për vazhdimin e projektit ku mund të rrezikojmë të humbim këtë projekt, kërkoj prej gjithë kolegëve ta votojmë këtë marrëveshje, këtë memorandum bashkëpunimi në mes komunës së Gjilanit dhe komunës së Parteshit.

***Me 23 vota për miratohet Marrëveshja ndërkomunale me K.K të Parteshit për shpronësim për ndërtimin e impiantit për trajtimin e ujërave të zeza.***

* 1. **Plotësim ndryshimi i anëtarit për kulturë nga LVV**

**Krenare L. Kqiku:** propozojmë Valdrin Bajrami, meqë është edhe anëtar i komitetit për Kulturë, Rini dhe Sport.

***Me 22 vota për miratohet propozimi nga LVV.***

* 1. **Çështja e përbërjes për ndryshimin e KPF-së**

**Arianit Sadiku:** nëse në secilën seancë e kam ngrit si çështje çështjen e përbërjes së KPF-së përderisa tregohet me ligj edhe sa përbëhet përbërja e KPF-së, si duhet të zgjidhet përbërja e KPF-së dhe në këtë rast kam dhënë kohë që të zgjidhet kjo çështje.

Përbërja e KPF-së duhet të jetë prej 9 anëtarëve, ndërsa ne jemi 9 anëtarë dhe 1 anëtar që e udhëheq KPF-në nuk është anëtar.

Kjo nuk ka kuptim as nuk është e drejtë dhe është shkelja ligjore kështu që besoj se edhe kolegu Avdyli e di këtë çështje dhe e kemi diskutuar disa herë dhe më në fund janë dakorduar për me zgjidh këtë çështje.

**Avdyl Aliu:** tash jemi në situatën për të bërë ndryshimin e caktuar, por kjo nuk paraqet ndonjë problemi të madh, sepse komiteti ka qenë funksional gjatë gjithë kohës.

Ne kemi pas rast p.sh edhe KPF-ja, edhe komitetet tjera janë vonuar me muaj nuk janë formuar fare.

Nga grupi ynë tërhiqet anëtarja Afërdita Balaj me vullnetin e saj.

***Me 19 vota për, miratohet çështja e përbërjes së komitetit të KPF-së.***

**Ndryshimi i vlerës për pagesën e aksionarëve**

**Gentrit Murseli:** në fillim të seancës unë kam kërkuar që ose të jetë pikë e fundit të rendit të ditës ose e diskutojmë në të ndryshme.

Është një kërkesë që ka ardhur prej komisionit të aksionarëve në 2 ndërmarrje publike te Tregu dhe Stacioni i Autobusëve, mirëpo nëse doni e trajtojmë tani ose në pikën në të ndryshme.

1. **Të ndryshme**

**Gentrit Murseli:** ne e kemi kërkesën ku kanë kërkuar që ta shqyrtojmë kompensimin mujor për anëtarët e komisioneve komunale të aksionarëve të ndërmarrjeve publike në Gjilan.

D.m.th këta kanë kërkesë që me u caktu shuma e kompensimit në 2 ndërmarrje publike.

**Muhadin Haziri:** sa i përket çështjes së pagesës, unë mendoj se kjo kërkesë është e natyrës normale që e kanë paraqit, por para se ne të marrim një qëndrim, unë mendoj se këtu është një qëndrim pak më ndryshe.

Unë po e flas dhe po e jap kërkesën time që në këtë çështje edhe nëse hyn në votim sot unë jam kundër, arsyen po e jap.

Përderisa ne si asamblist këtu nuk e dimë një radhitje të organeve të cilët përbëhen në këto ndërmarrje publike, duke u nis nga paga e kryeshefit të ekzekutivit, paga e anëtarëve të bordit dhe paga konform përshkrimit të kontratës së vendit të punës që e kanë punëtorët, qofshin në administratë, apo pa marr parasysh ne nuk e kemi një pasqyrë të tillë.

Unë mendoj që kjo kërkesë është e arsyeshme e anëtarëve të komisionit të aksionarëve për rolin dhe përgjegjësinë që e mbajnë në këto ndërmarrje, duke e llogarit edhe raportin të cilat i paraqesin 6 mujorin e parë dhe të 2 në kuvendin komunal, por asnjëherë nuk është specifikuar në ato raporte që është obligim.

Unë i kisha kërkuar kryesuesit që të bëhet një kërkesë të paraqitet një raport i detajuar në lidhje me çështjen e pagave ku mbizotëron kjo ndërmarrje me stafin që e ka.

**Kushtrim Kadriu:** unë një kërkesë të tillë vetëm se e kam bërë dhe kam marr përgjigje nga ndërmarrja Stacioni i Autobusëve dhe këto 2 të tjerat i kam drejtuar dhe presim që shumë shpejt t’i kthejnë dhe do t’i shtyjmë për seancën e ardhshme në material të kompletuar.

**Blerim Haziri:** kam një njoftim ku bëhet fjalë për komisionin e vlerësimit dhe verifikimin e figurave historike.

Ky komision e ka një përbërje, mirëpo brenda këtij komisioni nuk ka të LVV, sepse ky komision është i përbërë prej partive politike dhe kur është përbërë ka pas edhe prej lidhjes së historianëve d.m.th nëse e ka pa Avdyli emrin tim, është se kam ardhur prej lidhjes së historianëve.

Pra ky komision duhet me pas ndryshime për shkak se njëri prej tyre është në Amerikë dhe duhet të përfshihet LVV.

Është mirë që kjo në seancën e ardhshme të përfshihet si pikë.

**Ismajl Kurteshi**: të nderuar kuvendar dhe kuvendare, më ka ndodhur të dëgjoj se ndonjë afarist në Gjilan apo gjetiu kur ndalohen nga policia, për shkelje në trafik, reagojnë keq, madje ndodh edhe t’i denoncojnë policët te eprorët e tyre. Më ka ndodhur të dëgjoj se ndodh që ngasës të caktuar të veturave, kur dënohen për shkelje në trafik, intervenojnë te eprorët policor ose gjykatësit që t’i lirojnë nga gjobitja. Tendenca e kujtdo qoftë që të qëndroj mbi ligjin është e shëmtuar dhe e dëmshme dhe si e tillë nuk duhet të tolerohet.

Por kur një zyrtar i lart i shtetit, tenton ta shpall veten të paprekshëm kjo është dukuri shumë e rrezikshme.

Të nderuara kuvendare dhe kuvendar, në takimet e mija me qytetar, në cilësinë e këshilltarit komunal, me 18 janar 2024, jam takuar me policin e ri nga Gjilani, Jeton Daku, në atë takim Jetoni më njoftoi se disa ditë para se të takoheshim, derisa ai me disa koleg të tij, po e kryenin detyrën zyrtare, Jetoni e kishte ndaluar një veturë dhe me atë rast nga ngasësi i veturës i kishte kërkuar dokumentet, ngasësi që kishte rastisur të ishte prokuror i shtetit, fillimisht kishte refuzuar t’ia jepte policit dokumentet me arsyetimin se ai ishte prokuror, kur pas insistimit të policit, prokurori ja kishte dhënë dokumentet policit dhe ishte dënuar për shkelje në trafik, prokurori e kishte kërcënuar policin duke i thënë se polici do të kenë pasoja, sepse ai (ngasësi i veturës), është prokurori i shtetit Agron Uka. Për fat të keq kërcënimi i prokurorit ishte bërë realitet, pasi që udhëheqësit policor fillimisht e kishin qortuar policin Jeton Daku që e kishte krye detyrën në përputhje me ligjin dhe pas 2 – 3 dite e kishin transferuar në nënstacionin policor në Zhegër. Përpjekjen për të qëndruar mbi ligjin i një zyrtari të lart të Republikës së Kosovës, siç është rasti i prokurorit të shtetit Agron Uka dhe i kujtdo tjetër, është i pa tolerueshëm dhe i rrezikshëm, pasi që ky fenomen i ngritjes së individëve mbi ligjin rrezikon funksionimin e shtetit ligjor.

Të nderuar koleg, as Kuvendit Komunal dhe as mua si këshilltar komunal, nuk na takon as të shqiptojmë dhe as të propozojmë masa, por kompetentët qoftë në Prokurorinë e Shtetit, qoftë në Polici kanë për obligim që të merren me këtë rast dhe të gjitha rastet e ngjashme. Kurse sa i përket policit Jeton Daku, unë përveç se e përgëzoj për punën e tij të ndershme dhe profesionale, i propozoj këtij kuvendi që t’ia ndaj një mirënjohje për punën e tij dhe denoncimin e prokurorit dhe shefave të tij brenda policisë, që e kanë dënuar vetëm pse e ka krye punën si duhet.

**Procesmbajtësja Kryesuesi i KK**

**Arbresha Ismaili- Hyseni Kushtrim Kadriu**